url: =ZIUSA Dahna Pulakna: Mangpha Dr. Mercy Man Khan Niang :: ZOMI DAILY\nposted on 12 September 2014 at 12:14 pm Lomkholna: Dahpihna, News, ZIUSA, Zomi\nDahna Pulakna: Mangpha Dr. Mercy Man Khan Niang\nGeorgia State, Atlanta khuapi a teng, Dr. Zam Khan Thang’ zi, Dr. Mercy Man Khan Niang in Sept. 6, 2014 ni in, damlohna hang tawh Dekalb Medical Center zatopi panin, a leitung nuntakna hong nusiata hi. Dr. Mercy Man Khan Niang in a hong nusiat laitak in a khan kum (60) a cingkhin pan hi a, a it mahmah a pasal Dr. Zam Thang tawh Malaysia gam tawnin US gam ah ahong peemta’k zawh kum (3) cing nailo hi.\nDr. Mercy Man Khan Niang pen Zomi numei sung ah mipil masa pawl hi a, Yanon Insein khuapi a MIT sangpi ah Khamtung gam panin Laisiangtho sangkah numei masa khat ahi hi. Zonu Tongluan a phutkhia pawl ah kihel in, a tuntunna ah biakna nasep ban-ah minam a’ding nahoih tampi a sem khat ahi hi. Malaysia gam ah a om sungbek inzong Zomi-te kipawlna ZAM pawl ah kum nih sung bang kipiakhia in Makai panmun alen ngei mi thupi khat ahi hi. Zomi-te khantohna ding maban tampi a hawm zolai dingin khangno laibek thamlo, US gam ahzong maban thupi a kipan thei dingin a kilam-et mahmah laitak in, hong nusia ahih manin, hong nusia baihlua kisa a, na kisa mahmah hi.\nDr. Mercy Man Khan Niang hong nusiat manin, adah akap, a pasal Dr. Zam Thang tawh a kibangin, Zomi Innkuan USA, Executive Committee pawlzong kidah mahmah hi.\nDr. Mercy Man Khan Niang mangpha khakna leh hanmual ah khakna pen Sept. 13, 2014 (Saturday) ni in, Zomi Laizom Christian Church pawlpi vaihawmna tawh kibawl ding hi. Ama hong nusiat manin adah akap, Dr. Zam Thang a kipan, meeltheih tanaute, pawlpi mipihte, khuapih tuipihte, leh a pawlpi Zomi Laizom Christian Fellowship ahi zong, a minam min tawh khua leh tui sung ah a kipawlpih Zomi Innkuan Atlanta kipawlna ahi zong, akua mahpeuh tung ah anungta Pasian in hong hehnem in, hong thahat sakkik henla, nisim mabante azomkik zo dingin thupha hong pia tahen.\nPrevious: Dr. Mercy Man Khan Niang tawh hun nunung geelna\nNext: Tulaai leitung Thuthang Tuamtuam Updates September 11, 2014\nUNHCR: Zomi gambeelte vai akikhel thute tawh kisai in zaksakna


timestamp: atn

url: =US President Thak Donald Trump Thugenna (Inauguration Speech)\nChief Justice Roberts, President Carter, President Clinton, President Bush, ka American mipihte leh leitung mi khempeuh aw lungdam ing. I gam hanciamna leh nasepna om theihna dingin khut i kilen a, America gammi ten i gam lam kikna dingin leh i mipite ading i kamciamna i koih kikna (restore) dingin i kipumkhat hi. Eite kipumkhat in kum tampi adingin America mailam hun ding i hanciamkhawm ding hi. Hong to (challenges) khempeuh i tuak khawm dinga, haksatna khempeuh i nawk khawm ding hi. Ahih hangin i nasep ding tavuan khempeuh i zo ding hi.\nKum li khit tengin hih munah i kikai khawm uh a, buaina bangmah om loin thuneihna i kipia khia uh hi. Hih bangin kilaihna a om theihna dingin President Obama leh First Lady Michelle Obama in huhna kiphal takin hong piak manun i lungdam hi. Amau’ nasepna hoih mahmah hi, lungdam hi.\nTu ni-a pawi pen a gennop thupi diak (special) hi. Bang hang hiam cih leh hih ni pen thuneihna kipiakkhiatna mawkmawk hilo a, thuneihna pen Washington DC panin mipite khutah piak khiat ni ahi hi. Washington DC ah hun sawtpi tak mi tawm khat bekin kumpi panin phattuampihna ngah uh a, ahih hangin a man (cost) pen mipite’ piak ahi hi. Washington khangto mahmah in paallun mahmah napi-in mipi ten a hauhna zal zo kha lo (ne kha lo) uh hi. Washington DC ah kumpi leh na khat peuh pen amah bek kihumbitna dingin kizang a, mite humbit lo hi. Politiciante hau mahmah napi sepna bei in, van bawlnate (factories) kikhakcip hi.\nAmau gualzawhna pen note gualzawhna hilo hi. Amau ten a gualzawhna pawi a kham lai un i gam i lei a haksatna tuak innkuante ading pawi kham ding tawm mahmah hi. Tua bangte dante hih munah, tu lianin kilaih ta ding hi. Bang hang hiam cih note hun hong tung ta hi. Hih mun-a hong pai khempeuh leh hih (President honna leh lopna) pawi a en khempeuhte gualzawhna ni leh hun hong tung ta hi. Tu ni pen note ni ahi hi. Tu ni pen note pawi ahi hi. Tua banah hih pen United States of America- note aa ahi hi.\nTu ni January 20, 2017 pen mipite pen US gam ukte a suah kik ni hi ci-in kiciamteh ding hi. Hih banga khangthu leh tangthu a ciamteh tham ding “historic movement” ah kihel dingin million sawm tampi nong pai ni uh pen leitungin mu ngei nai lo hi. Hih bang historic movement laizang ah kipiak khiatna poimawh mahmah om a, tua pen mipite ading nasem ding leh a vak ding gam a om hi zaw hi. American mipi ten a tate ading sanginn hoih kisam uh, in veng lo veng bit leh sepna hoih kisam uh hi. Nu leh ta tampi zawnna hangin khuapi laizang ah awkcip uh a, i gamah van bawlnate hansuangte bangin sam-ek kai ta hi.\nSiamsinna lamsang (education system) ah sum tampi bei napi-in khangno tampi leh nangnaupang melhoih tampi in pilna ngah zo lo uh hi. Thukham palsatna (crime), mi gilo kipawlnate (gangs) leh guihtheih khamtheih hangin mi tampi hih theih ding i theih lohte khaktansak hi. Eite pen gam khat ihi a, amau thuakna pen ei thuakna mah hi a, amau sunmang pen ei sunmang mah hi a, gam khat kitaang (share) in a i tunna ding sehkholhsa mun-a tunna ding/i pelh theih loh tunna ding (destiny) thupi leh a limci i kitaangkhawm uh hi.\nTu ni-in Americante tungah ukna manna,thumanna (allegiance) dingin kamciamna ka nei hi. Kum takpi tak American vanbawlna (industry)-te foreign industry-te hauhna dingin i bawlsak a, i gam humbit ding galkap khiam sukin gamdang ah i galkapte i sawl a, i galkapte nakpi takin zawngkhal lawh uh hi. Ei gamgi humbit ding nolh in gamdangte’ gamgi i humbitsak hi. Tua dingin trillion leh trillions dollar tampi tak a mawkna in i beisak khin zo hi. Gamdangte tampi i hausa sak a, tua hangin ei i zawn’ lawh hi.\nMillions mi tampite kinusiatsan hi cih nangawn ngaihsun loin i van bawlna khawl (industries) tampi i khak hi. Tua bangte pen a beisa hun hi ta, i mailam hun ding bek i en ta hi. Tu ni-in hih munah thukham thak khauh mahmah (new decree) bawl ding leh khuapi tampi leh gamdangte khuapi khempeuh zak dinga pulak dingin i kikai khawm uh hi. Tu ni a kipanin saupi muh kholhna (vision) thak tawh i kivaihawm khum ta dinga, America masa sak ding hi hang. Sumbawlna, siah lamsang, gambeelte leh foreign buaina leh vai (affairs) lamsang khempeuh pen American nasemte leh American innkuante hamphatna ding i masa sak ta ding hi.\nKihumbit leng tua in hauhna leh thahatna hong guan ding hi. Ka pumpi-a guh om khempeuh tawh note adingin nasem in, ka pang dinga, kong nengniam ngei kei ding hi. America in zawhna ngah kik dinga, a beisa hunin zawhna a ngah sangin zawhna ngah kik zaw ta ding hi. I sepnate (jobs), i gamgite, i hauhnate leh i sunmangte i la kik (bring back) ding hi. Lampi thak, highway lampi thak, lei thak, hawlguam thak leh meileeng lampi thak i bawl ding hi. Americate hamphatna ding i guan dinga, American khut leh American nasepna thatang tawh i gam i bawkpha kik ding hi. Tua dingin zuih ding ol sam mahmah nam nih bek kizang ding hi. Ametican vante lei ding, Americante mah guai-in bawlsak ding hi hang.\nGam tuamtuamte tawh i kihotheihna ding leh kilemna ding i deih hi. Tua bang i bawlna dingin i gam phattuamna ding i masa sak ding hi. Gamdangte etteh dingin i vak i tangsak ding hi. Gam i pawlpih sate tawh kipawlphat kikna bawl in, i kipawlpih nai lohte tawh i kipawl dinga, leitung panin Islamic terrorism ngongtatna i beisak ding hi. Hih bangin i kingakna suang tawphah dingin United States tungah i thumanna leh muanhuaina i pansan ding hi.\nKhat leh khat tungah thumanna leh muanhuaina thak (new allegiance) mu-in i phawk kik dinga, kihuatna ding mun/dei (room) om lo hi. Lai Siangtho in, “En un, unau bangin mite pumkhat suakin a tut khawm uh ciangin bangzahin hoihin nuam ahi hiam?” (Late 133:1) cih hong hilh hi. America a kipumkhat ciangin kikham zo lo hi. Kihumbit leng kihtak ding om lo hi. I galkap hangsan ten hong humbit ding uh hi. A poimawh pen in Pasian in hong humbit ding ahi hi.\nA tawpna dingin i ngaihsutna leh i sunmangte liansak zaw sem ni. American i hih bangin i hanciamna hang tawh kinungta zo bek hi cih i tel kim hi. Politician bangmah sem khia lo napi-a a phunphun nuam laite i sang nawn kei ding hi. Sem loin kam vang ta ci-a mawk paupau hun bei ta a, nasepna tawh lah khiat hun hong tung ta hi. Kihih thei lo ding hi ci-in kuamah kithuhilh sak kei un. Americate lungtang leh do nopna, sep nopna lungsim pen bangmah in to zo loin dal zo lo hi. I lawhsam kei dinga, i gam hong hau kik in, hong paal kik ding hi.\nKum zalom thak ah i dinga, mun awng (space) ah na lamdang pipite leh natna lamdang pipite muh khiat hun ta hi. Industries leh technologies thak gahte lawh hun ta hi. I gammi hihna kisialhpihna leh kiangtanpihna in hong nosuaksak thak dinga, i kikhenna hanga liam mate hong damsak in, i muhna hong tangzaisak in, hong laamto ding hi. I galkapte’ pilna thusim lui phawk kik huai a, tua pen i vom a, i ngo a, i eng zongin gam itna sisan pen a san dan kibang kim hi.\nA thupi suahtakna i kitaang khawm uh a, American lan (flag) kibang zahtakna i pia (salute) hi. Detroit khuapi a piang leh huih mutna phaizang Nebraska a piang naupangno ten zan in a muh uh vantung kibang a, sunmang kibang nei nei uh a, Pasian hong piak a kibang huih dik tek uh hi. Tua ahih manin khuapi nai leh gamla, leh khuapi neu leh gol, leh tuipi khat panin tuipi khat kiangah note hong kitheihmawh bawl in, hong kipampaih nawn lo ding hi cih va hilh un. Note aw, note lametna leh note sunmang in America bang hi hiam cih hong hilhcian ding hi. Note hangsanna, note migitna leh hoihna leh note itna in in lam hong lam ding hi.\nI vek in pang khawmin America i hatsak kik ding a, America in hausa sak kik dinga, America i bitsak kik ding hi. Hi, hi, i vekin pangkang khawmin America i liansak kik ding hi. Lungdam hi.\nPasian in America thupha hong pia hen.\nTranslated by: Thang Khan Lian


url: =Sim leitung ah Lawm hoih pen ding? Agelh - Dothang, SMC - Laibu Saal\nHome > Thuluui/Articles > Sim leitung ah Lawm hoih pen ding? Agelh - Dothang, SMC\nSim leitung ah Lawm hoih pen ding? Agelh - Dothang, SMC\nSim leitung ah Lawm hoih pen ding?\nAgelh - Dothang, SMC\n“ Lo zong khial leng kum khat ki zawn lawh a, Leitung lawm ding zong khial leng khan sung kizawn lawh hi”.\nHih thu pen man ka sa mahmah hi. Khangno tampi in hih leitungah I nuntak sungah a kimang ding sang in tawm vei sung gualnopna ding peuh lunggulh citciat se uhhi. Hih kong gen thu pen kha lam thu, Pasian thu lam hilo hi. Ka gennopen in leitung I nuntak sungin nuam thei penpen a om ding thu ahihi. Ahizongin Zomi khangnote in hunte zang khial in, leitung lawm hoih pen ding thu neu ngaihsut mawk in om uh ahih manin ka theih bang kong hawm sawn nuam hi. Leitung ah I om lai teng a thupi pen in nupa kal sung a nuam sak pente a hampha vangam malepte a hi uhhi. Inn kuan sung nuntakna leh nupa lawmta kikal kizopna thupi mahmah napi ki neu seh mawh hi. Leitungah a pil khia pha mahmah, tuciang dong a pilna a kiban zo nai lo Solomon kumpipa in “ Zi hoih/ Pasal Hoih pen Ngun leh Kham sang manpha zaw hi ci hi. Kham leh ngun pen a kingah ziau na sa hiam? Sunsiah tunna ding nahtang teh lawh dan ziau hi mawk lo hi. Tua mah bang in Khan sung lawm hoih pen ngah ziau theih hilo hi. Kumpi Solomon in “ Zi hoih” pen Kham leh Ngun tawh na gen the hi. “ZI” ci ziau loin, “Zi Hoih,” ci se hi. Khan sung lawm hoih pen Nahtang teh lawh ziau dan hilo ahih manin Pil vang tak in a kiteng nailo khang thakte in ngaihsut ding thupi kasa mahmah hi.\nTuhun Zomi khangno te’n Paltan lawm zon in a khan sung lawm ding uh zong ta uh hi. I Zo gamah numei meigong tam mukha ta ka hih manin a cing zo kei zong, “bang hang” a kingai lo lah hilo hi bang aa, ki om thei cih ka muh dan hong hawm sawn nuam ing. Mel hoih mahmah napi meigong cih pen “ A hang” khat om hamtang ding cih ka um hi. Zomite pen Ken dang lak peuh,Sung thep lak peuh, mual tungah teng mite I hihi. Nuntak haksa lua mahmah I hih manin khan sung lawm ding pen a hau kideih pah hi. Tua mah bangin Mo khak ding neite’n zong Makhau deih in Mopi dingte’n zong Sungh hau mah deih pah uhhi. Itna pen hauhna hi masa lonapi-in, Itna pen hauhna kisuak sak ta hi. Ka lawmte tawh sangah “ItNa” thu ki kum zel hi ung. Tuate lak ah ka muh dan tek uh kong hawm sawn nuam hi. Tua Ka ki kup uh “ItNa” te in:-\n1. ItNa In Sex hi\n2. ItNa in Sum Hi\n3. ItNa in Melhoihna Hi\n4. ItNa in Hehpihna hi.\nCih teng ka ki kum zel uhhi. Hih teng tung ah ka muh dan hong gen nuam ka hihi. Khan sung lawm tawh koi ci bangin itna kip thei ding cih leh koi ci bang itna man hiam cih ahihi. A kician in gen zawh ding hilo aa, a huampi in tawm ta kong gen ding hi.\nItna in Sex Hi\nKa lawmte tawh Itna thu ka kikup uh ciangin “ItNa in Sex” hi a ci pawl khat ka om uhhi. Pasian in ADAM leh AVE tungah “ Sex” na pia ahih manin, “Note pung unla, leitung dim un” na cihi. Lawm ta kikal ah “Sex” pen “ItNa” hi takpi leh kilawm hi. “Sex” pen Pasian kiangpan I ngah letsong ahihi. “Sex” in “ItNa” hi masa lo na pi, Nupa kal kong kip hong khosak pen “Sex” na hihi. Nupa kal ah “Sex” bek lunggulhna pen Satan zeetna nan zawhlohna khat hi. Nupa kal sung pen kitel siam ding thupi mahmah a, Cidamna zong kitel siam kul a ahihi. “Sex” in “ItNa” hi a cite’n nu le pa omkhopna bek thupi sak a, a ut hun uh a kituah loh ciangin kimuhdahna hong piangin, tua in nupa kal hong kikhensak hi. “ Sex” tungah na khempeuh kinga lua ahihmanin in a ki itna uh hong tullo uhhi. Hih ukna kikim lo pen Guih theih kham theih te, za tang kisun cihte pan in hong pian hi aa, lawmta kikal hong susia mahmah hi. Suan leh khak deihna bek tawh a zite uh it aa, tua in itna kiam in kikhen lawh uhhi. Zi pen suan leh khak neih pih bek ding hilo hi. “Sex” Bek in Itna hong kipsak zo lo hi. Hih pen itna man lo ahihi.\nNOTE: American Doctor khat in Nu leh Pa ta neih theihna a kituak hangin, ta ki neilo thei veve ci hi. Hih phawk inla, ta na neih kei leh zong kitel siam sawm in SARAH leh ABRAHAM Bat sawm in ki tul ta uh.\nItna in Sum Hi\nZomite midangte sang ki zawng zaw ahih manin, sung hau maak hau khan sung lawm dingin ki deih hi. Hih lungsim pen a man lo khia mahmah ngaihsutna ahihi. Sung hau, Maak Hau deih pen “ Thadah Mite” lungsim vom ahihi. “ItNa” in sum hi acite’n kiten nungah haksatna tuak uh leh thuak zo loin nupa in kikhen ziau uhhi. Hih pen “ItNa” ziau ahihi. “ItNa” in hauhna acite adingin, hoihna tampi zong om aa, siatna tampi zong om cih theih ding thupi hi. Khan sung lawm ding ngaih sut mahmah kul hi. Tulai khang thak nungak pawl khat bangin ka lawmpa ding hau peuh leh pha zo ci uhhi. A khang ham sim tham khat in a hauh leh nungak no milmel ngah thei hi. Hihte zong kum kikhai lua thei ahih main nupa kal kizopna ah kikhenna piangsak baih hi. Nungak pawl khat leuleu in, nam dangte pen pi muh in hauh muh pah uh aa, zong kiteng mai uhhi. Hizong a hoihlo khat higige hi. Hauhna I lamet luat manin Nu leh pa, U leh nau kizopna hong gamla sak in, meltheih ki itna hong dausak hi. Dr. Vumson in, “ Nam dang tawh kiten ding a tawpna kei hong pia un” na ci hi. Nam dang lua tawh kiten ding hoihlo a sak man na higige hi. Hauhna in zong nupa kal hong buaisak thei hi. Gentehna in: guih theih kham theih nupa a zang khawm iin kitotna piangsak hi. Ni dangin pasalte bek in zang ta leh tun numeite zong suk zaw mawk ta aa, hih in innkuan sung buaina hong piangsak bek tham loin kikhenna hong piangsak hi. Khan sung ki thuahpih ding pen a hau bek deih ahih man in, Biakna kibang lo poi sa se lo, Minam kibang lo poi sa se lo, pau ki bang lo zong poi sa se lo uh hi. Hih zong itna man lo khat mah ahihi.\nNOTE: ItNa in sum hi a cite zong khial tuan lo hi. Hauhna in nupa kal siasak khinlo a, buaina hong piangsak thei hi cih phawk ding thupi hi. Hauhna in u leh nau hong kikhensak thei aa, hong ki it sak thei hi. Nang tungah a hoih pen kinga hi cih phawk in.\nItna in Melhoihna hi\nZampi AG biak in ah Sia Pum Nang in ka neulai-in a thugen khat kha phawk khat om hi. Numeite kum15/21 sungin a khan sung lawm ding uh pen a hoih bek deih uh cihi. Kum21/28 in a khan sung lawm ding uh a pil bek deih ci se hi. Tua ciang, kum 28/35 te in a khan sung lawm ding uh a hau bek deih ci uhhi. A tawpna ah kum 35 tung siah in pasal hi peuh leh ci uh hi. Sai Pum Nang in a gen laitak in nau pang lai ka hih manin thupi ka sa kei hi. Tun ahih leh bel nuihzak huai buang, lah man sim tham ka sa ta hi. Itna koi pen ai tam cih ngaihsun in. Khang lui te’n “melhoih ning tui ki dawn thei lo “,a cih pen “Itna in Hoihna hi” a cite tawh ki leh bulh lian hi. Tuhun khangno te lungsim ah bel melhoihte a lungsim hoih khin uh cihi. Hoih bek suan luatna pen ki hoih den lo ahih manin mel hong siat hun ciang kikhenna hong piang hi. Nungak lai mel hoih mahmah ta leh ta 1 leh 2 hong nei leh a nungak lai hong bang nawnlo in tua in nupa kal kikhena hong piangsak hi.\nNOTE: Khan sung lawm ding melhoih muhna pen a sia hilo hi. Melhoih na ngah zawhna ding hanciam in la, mel tung kinga lua kei in zan mah ciang hong vul ziau uh hi. Mihingte paal sung pen tawm vei sung bek phawk den in. Hih zong kikhenna mah piangsak zel hi.\nItna in Hehpihna hi\nHih a tawpna thulu pen thupi ka sa pen hi. “Itna “, in “hehpihna” hi ci ngiat lel hi. Hih itna pen Sex tung, sum tung, Mel tung ki nga ngiat lo hi. Bang mah tungah kinga lo ahih manin hih tawh a kiteng kha te nupa kal nuam leh nuam khawm, dah leh dah khawm, tuah bang bang thuak khawm ngam in ki khan tul uhhi. Na lawm ngaih khat pen Hehpihna leh na it zo tawntung ding hi. Hih itna in nupa kal vai ah siatna khempeuh dal zo hi. Nupa kal sungah itna man pen hehpihna tawh itna hi ka ci hi. Hehpihna tawh khan sung lawm ding itna pen mailam ah thupiang dingte muh khollhna tawh it na hih man in buaina a om zong thuak hak kisa lo in itna kho tawntung hi.\nNOTE: Khan sung lawm ding hehpihna tawh a itte in zeisu lungsim bang a puate ahihi. Na tungah ki nga ngiat lo in itna mah masuan in bang bang piang ta leh ka lawmpa/ ka lawmnu ci tawntung in ki khan tul uhhi. Hehpihna itna na neih leh paul in, ICOR13:4-8 sungah te na nei lawm tungah na nei zo ding hi.\nNa khan sung lawm koi ci zon ding\nKhan sung lawm ding pen nuntakna sungah a thupi pen khat ahihi. Mihing te’n nuntakna ding oxygen a kisap mah bang in a thupi leh a kul khat ahihi.Tua ahih manin na khan sung lawm ding pen neu ngaihsut kha kei in la, thungetna tawh pang den in. Khan sung lawm ding a hau a pil a deih masa lo kua ta om ding hiam? Ahizong nang theihna tawh zong ken la, pasian zong sak in. Na khan sung lawm ding na zon laitak in “ Na mittang nih te hong ngawh in la, Na bil nih te gel tawh khua lim ngaih in”.Lawm na zon khialh leh khan sung a zawn loh na hih lam phawk in.Lawm hoihna muh kei leh vang tung nopna leitungah a ciam kha lo na hihi. A masa in na khan sung lawm ding Pasian zong sak in. Na lawm in na nu na pa na meltheih teng hong itsak ding thupi mahmah hi.A hih theih leh nang thu hong tel khat, pau ki bang khua ki bang, biakna kibang in buaina hong tawm sak pen ding hi. Pilna nein a hih leh nang tawh na kithuah pih theih ding zong in.\nNOTE: Nupa na hih hang un, zeisu na neih kei uh leh na ki itna uh a tul dingin um ken. Nupa ki lung tuak in thungetna na neih nak uh leh satan in hong khen zolo ding hi. Na khan sung lawm ding na zon ciangin nang theihna tawh zong kha kei in la, pasian leh thu thei te dong ham masa hamtang in. Khan sung lawm pen leitung ah sum manpha pen Ngun leh kham sang manpha zaw cih tel in la pil vang tak in zong in. Ka tan 9 pan ka khan tawn lawm ding thu ka nget pen tun a thupitna ka thei ciang ze kai kisa lua hi. “ Nupa ki lung tuak khua khat in zo lo” hi. Khan sung lawm hoih a mu zo ciat dingin Topan thupha hong pia hen la, na ngaih mahmah tawh a ki kha tul dingin hong ompih den ta hen. Hih teng na theih siam leh I khua sung I gam sung ah meigong om lo ding cih ka um hi.\nKa lai at endik man keng in nong na edit sak kik vo gen teh na in "teh" cih pen "the" tawh na om thei kha in teh......\nCidamna Draft - Zomi eLibrary Itna leh Sex Thuluui/Articles\nItem Reviewed: Sim leitung ah Lawm hoih pen ding? Agelh - Dothang, SMC Description: Rating: 5 Reviewed By: Cinpu Zomi


url: =Na Nu le Na Pa um kei in (7) ~ Lian Tuang :: ZOMI DAILY\nNa Nu le Na Pa um kei in (7) ~ Lian Tuang\nposted on 13 January 2017 at 11:08 pm Lomkholna: Liantuang, News, Zomi\nNausuah gimna a baihlohzia pen a thuakngeite bekin atel theih ding thu ahi hi. Nute in khua-ul, sinsan, thatang le a nuntakna mahmah tawh khekin nau ong nei uh hi. A thatang neih khempeuh uh tawh a sisan neih zahzah sukkhia ahih manun a si bei in a tha uh bei a, a ci nangawn lumzo nawn loin a khut a khe khing dikdek hi.\nThabei in a mit uh kilep dildel a, tang takin hak zo nawnlo uh hi. Gimlua tawllua in tuiduh dangtak mahmah citciat uh a, ahih hangin genkhia zo nawnlo uh hi.\nTua hun laitakin naungek ong kap zakzak a, tua kahna aw-ging in khua phawk leh phawkloh thuahin a lum dildel, a ci a khing dikdek, a nute tungah akigenkhia theilo thahatna lianpi khat piangsak lian hi. A mit ong hak zo pah hi. A lu ong phongzo pah uh a, naungek maitang amuh ciangin a gimna teng mangngilh in nui kawmin pau zo pah leuleu uh hi. Nau nawi pia dingin kithawi zo pah vingveng hi.\nNaungek kahna aw-ging in sihlang gimna athuak a nute, thakhat thu in a damkik sak mah bangin, khangcing khin tate maitaina zahtakna itna in Nute Pate adingin a kigensiang zolo lungmuanna khamuanna thahatnate piang sak hi.\nNaungek a damloh hun ciangin Nute in sun tawh zan tawh kemcip ahih manin zanmengin gim mahmah uh hi. Naungek tawmvei sung a ihmut laitak ahihkeileh nawi a teep laitak hun tomno sung bekbek nangawnin a nute zong lusu in mengme pahlian hi. Ihmu suksuak pah uh hi.\nIhmut dildel in kihopih zo nawnlo a, kiphong lehzong phawkzo mahmah lo hi. Ahi zongin a angsunga a tawi hithiat naungek pen tawmciklik kihei in gamtang khazenzenleh khua phawkkik pah lian citciat hi.\nTate vai ding ahih nakleh nute in a mumang nangawnin phawk thei sitset uh hi. Tua mah bangin tate in zong nute pate kisapna le lunggulhnate thei in pilvang huailua mahmah hi.\nInnlam ah khuado sialsawm pawi, lungdam bawl hun a kipan kikhopna le mipi tutkhopna khat peuhpeuh a om ciangin nupi papite innsung innpua ah nasem silbawl tukhawm khawlkhawm in amau mun ciatah kiom ngeingai hi. Naupangte leuleu ciangin a bawngbak thei ciang ahih nakleh huansak huankhang inntualte ah amau le amau kimawlin kiom sak ngeingai lel hi.\nNaupangte kimawlmawl in tua lakah a kap khat peuhpeuh a om ciangin innsunga nasem amanlah mahmah a nute in naupang tampi lakah“ tu a naupang kap pen kei ta hi ve aw” ci in ama ta ahih lam thei sensan hi. Thakhat thu in delh pah vingveng a, a ang ah tawi in a khitui nul sak pah hi.\nTua mahbangin nu le pate in zong dahna kahna lunglenkhuangiahna khasiatna khat peuhpeuh a tuah hun ciangin a tate kiangpan itna telsiam tawh thapiakna Aw Nem le nunnempanpihnate lunggulh mahmah uh hi.\nPrevious: Israel in Damascus khuapi nawl aom vanleng phual Rocket tawh kapsak ~ TK Lian\nNext: South Sudan in UN Peacekeepers 4000 kikoihding deihlo ~ TK Lian


url: =Malaysia, Penang ah Motorcycle leh mawtaw ki nakphukkhak mahmah in mi 1 si :: ZOMI DAILY\nposted on 26 September 2017 at 8:55 pm Lomkholna: Malaysia, News, Sawltak, World\nMalaysia, Penang State sungah Motorycle khatleh mawtaw khat kitaihkha in, Motorcycle hawlpa pen aphual ah sipah cih NST pan kiza hi. Tua Motorcyclist papen Penang Bridge lamzuan in mawtaw adangte paidantawh akilehbulh “against the traffic flow” in hawl ahih manin, mawtaw in aphukha kici hi.\nTuni Tuesdan zingsangtunglam in akiphukha, aki taihkha hi a, Motoryclist papen kum 53 aphakhin Ng Kong Cheong kici hi.\nSeberang Prai Tengah police chief Assistant Commissioner Nik Ros Azhan Nik Abdul Hamid in agenkhiatna ah zankim khitdeuh in hih tuahsiatna Accident om ci’n hongki zasak cihi.\nAthu aki kankhiat ciangin Motorcycle hawlpa in mawtaw adangte tawh apaidan kilehbulh in hawlgawp ahih manin aki phukha hiding ci uhhi. Aki phutkhakpih pen Honda Accord namte khat hi a, Motorcycle pen Traffic lehhawlmawk ahih manin mawtaw in ahunlap in Brake sikmanlo in phusukpah hi.\nMawtaw Driver pa ahihleh bangmah liamna omlo in suakta theihi. Ama khialhna ahih masakloh hangin Motorcycle hawlpa pen simawk ahih manin, “Section 41(1) of the Road Transport Act 1987” thukhun tawh kizui in mikhat sihsakna leh mawtaw phenghawlgawp “causing death by reckless driving” cihtawh thu kibawlmawk hi.\nMotorcycle pen limphutkhak mahmah ahih manin, siazangawp a, ahawlna khawngzong ki lawnkhialiang hi. Mawtaw ahihleh amailam akiuteng limsiat mahmah hi.\nAsipa ii aluanghawm pen Bukit Mertajam Hospital ah Postmortem bawlding in kipuak hi.\nRelated: Penang Highway tungah nupa omkhawm ci’n thumanlo agelhkhia te kikansan\nTukum March khasung inzong North-South Expressway tungah numei kum 19 khatin Traffic lehhawlmawk ahih manin, mawtaw tampitak ki taihsak gawpngei hi. Tua mawtaw hawlnu asih banah adangzong mi tampitak liamgawp uhhi.\nJuly khasung inzong North-South Expressway tungah pasal khatin Traffic lehhawl ahih manin, adang mawtaw 4 taktawh kitaihgawp uhhi. Sawltak #zomidaily\nPrevious: Australia ah meileng khat ii anunglam ah aguktuansim pasalkhat kiman\nNext: Malaysia, Cheras vengsung ah mawtaw Parking vaitawh kitotna piang


url: =Prayers Timings in hong kong- Parhlo\nHONG KONG Prayer Timings 2022 - Find today Accurate Namaz Timings of hong kong, Find detail Salaat Schedule & Timetable. Get Fajar (Fajr) timing in hong kong, Dhuhur, Asr time in hong kong, Maghrib timing in hong kong & Isha timing in hong kong Namaz timing with customize option of Prayer Times Calculation Methods & Juristic Methods. Find Namaz ke Awqat with Qibla direction for proper guidance for your Namaz.\nHONG KONG PRAYER TIMES - HONG KONG\nPRAYER TIME IN HONG KONG TODAY\n7 DAYS PRAYER TIMES OF HONG KONG\nOther Cities of Hong kong\nHong kong Sehri o Iftar Timings\nHong kong Ramadan Timing\nHong kong Qibla Direction\nHONG KONG Prayer Timings (Top Cities)


url: =Nang Pasian maw? (Mister, Are You God?) :: ZOMI DAILY\nNang Pasian maw? (Mister, Are You God?)\nposted on 11 January 2019 at 12:44 am Lomkholna: Article, Zamkhatkham\nAlice Gray in a kaihkhop, More Stories for the Heart (Sisters, Oregon: Multnomah Publishers, Inc., 1997) kici tangthu leh thupiang tom nono kigelhna laibu sung ah Pastor Charles Swindle (Dallas ah pastor sem-in, kum tam simsim Dallas Theological Seminary ah president a sem, Insight for Living radio thugen) in a gen hi, ci-a a kigelh thupiang khat ka sim kha hi. A thulu pen, “Nang Pasian Maw?” (Mister… Are You God?) cih khat ahi hi. A beisa kum tam simsim lai-in ka Facebook Note ah ka share ngei khat, hih lai ah kong share kik hi.\nLeitung Galpi Nihna a ven khit ciangin Europe gam sunga mite nuntakna haksa mahmah hi. “Old World” kici Europe buppi galpi in zancipsak dipdep a, nek leh dawn mahmah zong haksa mahmah mai hi. Galpi sung ah a nu leh a pa a si tagah naupangte diakdiak hehpihhuai phadeuh hi, ci hi. A om nading uh inn mel lo mel a nei lo, a nek tawm ding uh zong tawm-a lam dung lam vai-a vak kawikawi naupang zong tawm lo hi.\nKhua a vot sim mahmah ni zingsang khat American galkap khat London khua sung ah vakin a galkap phualpi omna lam uh zuan-in hong ciah kik hi. A jeep hawl kawmsa-in lam kiu khat ah a kiheii leh, moh ki-emna mun (bakery) khat ah naupang khat in a pualam limlang kawm (glass wall) pan a nak pek liang-in a sunglam en-a om mu hi. Tua inn sung ah bel moh bawlpa in a mohte thuk (oven) ah a em-em kawmin a em lai dingte bawl-in maida mekmek kawm hi.\nA gil a kial mahmah naupang’ mit in moh bawlpa khut a tattatna ah zui kawikawi zawzen-a, a gilkial lua-in duh lua hi ding hi ve’n a ciltui bang kai kawm liang hi. Galkappa in zong a jeep khawlsakin tua naupang’ omna ah hong pai a, naupang bang mah-in a et leh, moh bawlpa’ moh emte lim tuak lua mahmah, thuk (oven) pan a tet khiat ciangin khu litlit zawzen-in so neiineii bek-a, kuang sung ah a koih ciang bangin a kikang tung hi lua ahih manin kizial niangniang bek hi.\nMoh empa in tua mohte khat khit khat em-em a a zuak dingin tau tung ah gual diudeu hi. Naupang in lah ciltui kai liang mah-in en-en keii hi. Galkappa in naupangno kiang ah,\n“Nang hua mohte na duh hia?” ci-a a dot leh, naupang in,\n“Ah… duh tazen mah lo dia!” ci-in dawng kik sai keii hi.\nTua American galkappa inn sung ah va tum vingvengin tua mohte dozen khat (mal 12) va lei a, ip sung khat ah guangin hong paikhia kik hi. Tua naupang kiang ah hong pai-a nuihmai hiuhiau kawm sa-in,\n“Nang’ ading hi ei!” ci-in pia hiauzen hi.\nTua mun pan kiheii-a a paikhiat laitak, a puan mong kikai ahih manin a kiheii kik leh, tua naupangno in lungdam lua ahih manin khitui mualtuangsa-in,\n“Nang Pasian maw?” (Mister…are you God?) ci-in dong ngeu tazen, ci hi.\nKam tampi pau kul lo, thu tampi gen kul lo-in tua American galkappa’ tatzia in Pasian’ tatzia sun (Pasian’ tatzia tawh kibang) hi mawk ding hi. Napangno in tua bangin ngaihsun hi ngel ding hi. Pasian pen a hehpih, a khuatuah Pasian hi a, a lainat den Pasian ahi hi. Itna Pasian ahi hi. I tat i heknate in Pasian a sun hiam? I mukpau i kampaute in Pasian a sun hiam?\nPasian bel hi het kei hangin Pasian’ tate, Pasian’ mite bel hi ngel pha mahmah hi hang! Zam Khat Kham\nPrevious: USA, Phoeniz pan Pa Pau Cin Thang (Thangkai Suangpi, Zangiat beh) in hongnusia\nNext: Mangpha Tg. Suan Za Mang (Kum 42) Jasuan beh\nKa muhpak US Gamthu pawlkhat – 51\nMin gelhzia kikupna ~ Tual Khan Suan\nYangon US Embassy te mawtaw pan Bomb Alarm ging ahih manin ki patau ~ ZD\nPa leh Ta ~ Sia Ngul Za Tung\nLaibu etkikna: ZOLUS No. 18, 2014 ~ Hau Za Cin\nTedim Myo vs Hakha City 2016 – 2017 Tansawm Aung Etkakna\nZiding zuthawl ka piakna ~ Lengtong Pauno\nStarbucks Coffee te’n Myanmar gamsung ah sumzian $60 Million zangding\nTulaai Leitung Thuthang Tuamtuam Updates Dec 27, 2014\nSingapore aom “City Harvest Church” pawlpi sum buaina ~ ZD


url: =Devout pilgrims worship huge Buddha thangka in Tibet CCTV News - CNTV English\nDevout pilgrims worship huge Buddha thangka in Tibet\n07-27-2010 08:18 BJT\nA monk looks at the thangka during the annual thangka unfurling\nceremony at Ganden Monastery in Lhasa, capital of southwest\nChina's Tibet Autonomous Region, July 25, 2010. Built along\nthe slopes of the Wangbori Mountain, Dagze, Lhasa, the Ganden\nMonastery was the original monastery of the Gelug sect of\nVajrayana Buddhism, founded by Tsongkhapa in 1409. Thousands\nof pilgrims gather here each year to worship a huge appliqued\nthangka that depicts the Buddha during the festival, one of\nthe grandest buddhist ceremonies in Tibet. (Xinhua photo)


url: =Lokhawhna Sang (Lungpi) ah Tintan Kahte Tuahkhak Haksatna, Buaina leh Seploh a Phamawh Thute – chinbridge Institute\nHih thu kankhiatna pen Zogam, Falam gamhuam a om lokawhna tawh kisai sang (Lungpi) ah sang naupang te tuahkhak haksatna, buaina leh seploh aphamawh thute kankhiat ding ngimna ahi hi. Hih kankhiatna ah Qualitative Approach kizang in sia/mah te a kihel mimal 20 te kiangah a mi mahmah tawh kimu tuahna tawh ahi zong, phone tawh ahi zong dotna kinei hi. Hih kankhiatna ah anuai ateng kimu thei hi.\nKhatna ah lokhawhna sang (Lungpi) ah sangkah sang naupangte omna khawlna ah a haksatna uh kimu hi. Sang naupangte giah nading inn (hostel) a kicin loh banah lupna zong kicing lo ahih manin mi khat lupna te nih gawmin mi thum lumkhawm uh ahihna kimu hi. Lupna khat leh khat kikal zong kuacik lua ahih manin van koih nading haksa in mihing pai nading zong alem lohna kimu hi. Khan (room) khat leh khan khat ki-um siset (inndei) cih bang omlo ahih manin sepnop khat peuh zong suakta takin a kisep theih loh banah lai et nadingin zong alemlohna ciang khat a omna kimu hi.\nNihna ah neklehdawn tawh kisai haksatna om hi cih kimu hi. Nikhat in 2 vei bek an kipia a, kal khat in sameh 3 vei akipiakna kimu hi. A mi mahmah tawh kimu tuah in a kidong sang naupang atam zaw ten nisim phialin kalabe leh ngapik bekbek ne uh ahih manin baih asak loh dan uh leh neklehdawn tawh kisai haksa asaknate uh thum ngaungau uh hi. Tua banah an nekna khan (dining room) zong kuacik ahih manin sabuai leh tutphah kicing lo a, akhen khen in an anekna uh kimu hi. Nitak annek khit ciang kum nihna leh kum thumna sang naupangte lo (field) pai kul ahih manin nawhsa takin an anek na uh leh an zong kinekpih baih lua ahih manin zan in lai asim uh ciang agil uh akial thethuna ahaksatnate uh kimu hi. Nitak an a kinekpih baih luatna hangin zan lai et ciang agil uh kial thei pahpah uh ahih manin suakta takin ane adawn nuam sang naupangte sang pualam ah a omna uh sang naupang pawlkhat ten ong dawng uh hi.\nZuih ding thute (discipline) khauh lua ahih manin haksatna omhi cih kimu hi. Sang huang sungah cycle sungtum pusuah phal lo, sang huang pan a pusuah simun suaikai kha den leh numei te nitak 5:30 PM asat nak leh pusuak theilo uh ahih manin haksa asakna uh kimu hi. Gentehna, sia/mah te bekbek in gen in khatlehkhat kikuptuahna cih dan aom lohna kimu hi. Sang laibupi (text book) khempeuh pen manglai tawh aki at hi a, sia/mah ten akam uh tawh lehsak (translate) in nasep (assignment) apiak uh ciangin amau ciaptehsak (note) tengmah panin a at kik (copy) ahihna uh kimu hi. Lai ahuan ding uh ciang zong lotngah (by heart) sim uh ahih manin sang naupang te adingin a haksatna (challenge) uh kimu hi.\nA lai bek tawh sinna sangin sem (practice) leng kisiam zaw hi napi’n sepna tawm hi ci-in sang naupang pawl khat ten gen uh hi. Gentehna in singhiang zop dan pen alai tawh kisin bilbel a, a taktak in sinna (practice) omlo hi ci uh hi. Tua banah lai sinna khan khat sungah mimal 75 bang om ahih manin sabuai, tutphah kicing lo ahih manin tutna khat ah mi 2 tut loh phamawh dinmun ah om ahihna uh kimu hi. A tam zaw ah singno suan dan bek kisin sak ahih manin paak suan dan a uk te adingin asiam nading uh haksa mahmah ahihna kimu hi. Tua banah sang ah khaicii a kicing in a om lohna kimu hi. Nasep nading in van kicing lo in tupeek bek azatna uh kimu hi. “A tatak in asep khak ngei loh uh nate sang laibupi sungah a sinna uh” sang naupang a tamzaw ten ka dotna uh hong dawng uh hi.\nTua banah paulehham ah haksatna om ahihna kimu hi. Lai hilh sia/mah te pen kawl te vive ahih manun chin sang naupang te adingin a lai hilhna uh telhak sa uh hi cih kimu thei hi. “Lai pawl khat te bang a kammal zatte uh ka telloh uh hangin ka dong kik ngam kei uh hi” ci-in sang naupang khat in gen hi. Adang muhna khat ah sang naupang atam zaw te pen amau lunggulhna omlo pi in anu apa, meltheih ulehnau te’ sawlna tawh akah uh ahih manun a laisin uh lunglut lo uh hi. Tua bangte pawl pen a sinsak sia/mah te adingin a haksatna (challenge) khat ahihna kimu thei hi.\nA tawpna ah hih lokhawhna sang (lungpi) ah sang naupang te pen neklehdawn, zuih ding thu (discipline), lai kihilh dan, sepna tawh sinna (practical) thanemna, sangsung vatzat kicinlohna, khaicii kisapna leh paulehham haksatnate phukha uh ahihna kimu thei hi.\nNote: Written by May Kipmen, and translated by Langh Sian Khai\nPrevious Post Hakha Khuapi Sunga University leh College te ah Pilna Sin Dan, Sanginn leh Vanzat Tuamtuam\nNext Post Tuition Honna, Letsong Piakna Leh Pilsin Saang Sinna


url: =Topanky vans sk8 hi zlte | Stojizato.sme.sk\nTopanky vans sk8 hi zlte\nVans Ua Sk8-Hi 46 Mte Dx (Mte) Multi/Yellow žlté VN0A3DQ522Z - vyskúšajte osobne v obchode\nDESCRIPTION AND FEATURES: The MTE Sk8-Hi 46 MTE DX revamps the legendary Vans high top with additions designed for the elements. Deluxe weather-resistant leather and textile uppers, warm linings, and a heat retention layer between sockliner and outsole keep feet warm and dry while the newly-constructed vulcanized lug outsole takes advantage of 20 years of snow boot history for maximum traction. The MTE Sk8-Hi 46 MTE DX also features checkerboard details, UltraCush insoles for long-lasting comfo...


url: =Home Tuition Hauz Khas, Tuition Teacher Hauz Khas, Home Tutor Hauz Khas, Tutor in Hauz Khas, Tuition in Hauz Khas\nTutor Services in Hauz Khas, South Delhi\nOur Hauz Khas home tutors at Tuition Delhi in Hauz Khas are committed to provide you the best possible tuition teachers in Hauz Khas. Tuition Delhi in Hauz Khas does not compromise with the quality of Hauz Khas tutors with us. We provide English home tutor in Hauz Khas, home tuition for Maths in Hauz Khas, Science home tutor in Hauz Khas, Physics tuitions in Hauz Khas, Chemistry tutoring in Hauz Khas, Biology tuition teacher in Hauz Khas, Accounts tutors in Hauz Khas, Economics tutor in Hauz Khas, Chemistry tuitions in Hauz Khas and home tutoring services for many other subjects.


url: =Lungkham haksatna nathuak ngei hiam? ~ Job Cinpi :: ZOMI DAILY\nposted on 20 October 2018 at 12:28 pm Lomkholna: JobCinpi, News\nLungkham haksatna na thuak ciangin phawk ding thu pawlkhat om hi. Tua na phawk thute in na lungkham na haksatna pan hong nuamtuamsak ding hi.\nKhat veivei ciangin muh kholh theih loh lungkham haksatnate in hong lunggimsak mahmah thei hi. A hang a kigen thei lo, mawhsak ding a om thei lo thu pawlkhatte hangin kilunggim mahmah thei hi. A zaw deuhin lamet loh kaal, lamet lohte tung pen ahi a, pamet lohna lam pan ahi zongin lungkham nading, buai nading thu tuamtuam hong tung thei hi.\nTua bang hun ciangin ei bek a genthei, ei lamah kua mah a pang lo, ei lo khempeuh a lungnuam ding bangin kimu thei hi. Midangte lungnopna in ei hong zahpih, hong eng bawl bang lai ding uh hi. Na lungkham mahmah lam hong thei lo mi khat in hong maitai ciangin na heh a suah hun om thei kha ding hi. Tua bang hunte na thuak ciangin phawk ding thu pawlkhat kisam hi.\n1. Na biak a nungta Pasian in bang deihna nei hiam cih phawk masa in. Ahih hangin lungkham haksatna khempeuh Pasian in piangsak lo hi, cih zong phawk pah in. Lungkham haksatna pawlkhatte Pasian kigaeh kha ahih manin a bawl lo a piangsak lo Pa in hong sepsak lo ahih manin sawtpi sung kilungkham thei hi.\n2. Lungkham haksatna na thuak ciangin picin ding kisinna hi, cih phawk den in. Lungkhamna pen lungkhamna hi ci-in na muh manin tua in na lung hong khamsak semsem hi. Hong lausak semsem ahih manin lungkhamna na tuah ciangin bangci cih ding na ngaihsut ding sangin lunhkham a na om ding na phawk masa zaw den hi. Haksatna lungkhamna cih pen nawk ding hi a, nawk ding na ngaihsutna, na gelna hangin thu na mu semsem dinga na picing semsem ding hi. Thuakna a om ciangin picinna om thei pan hi.\n3. Lungkham haksatna na thuak ciangin na muitum bang a hiam cih phawk den in. Lungkhamna neucik khat na tuak ciangin na lung a kiat pah leh tupna nei lo na hi kha ding hi. Tua ahih manin lungkham haksatna na thuak ciangin na lungtup bang hiam cih phawk den in. A lungkua baih mi a tam zawte lungtup nei lo, muitum a nei lote ahi uh hi. Tha a lak nading uh on lo, tua mun tua ciang ka tun mateng ci-in a mailam uah a lamet ding uh, a thalawp nading uh om lo ahih manin lungkia-in puk pahpah uh hi.\n4. Lungkham haksatna na thuak ciangin na kiangah hong thuakpih ding, tha hong pia ding, nang hong panpih ding na innkuanpihte, na lawm itte om hi, cih phawk in. Thuak hak na sakna a omte zong na lawm it taktakte le na innkuanpihte tungah na lungkhamna na sung khia thei hi. Khat veivei ciangin lungkhamna a om ciangin khat guak bek in tang thuak ding sangin mi khatpeuh tungah sung khia le’ng a nuam tuam tawh kibang thei hi. Mi khat bekbek in na thuakna hong theihpih kha phial zongin tua mi khat hangin tha na la kik zo lai veve ding hi.\n5. Guallelhna hangin na lung a kham ciangin na lungsim sungah nang le nang a guallel bangin na kingaihsun kha ding hi. Tua bang hun ciangin na lungsim ngaihsutna thakhat thuin langdo sawm kei in. Khat veivei ciangin lungsim thuakna langdo luatna in lunggimna suak zaw thei hi. Guallel na hih manin na lungsim in guallel ci-in a ciamteh ahi hi. Tua ahih manin a guallel bangin kingaihsun phot inla ahi zongin lungkia kei in. Guallel cih pen lungkiat nading ahi kei hi. Na lungsim sungah guallel na kisak khit ciangin bangci cih leng gualzo kik thei ding cih ngaihsun kik inla thasan in. Guallel napi gualel kisak theih lohna zong hoih tuan lo hi.\n6. Na guallelh ma, na lungkham ma, na lung kiat ma-in na lungnopna bang a hiam cih ngaihsun kik inla phawk den in. Gentehna, na sep na bawlna khatpeuh ah, lawhsam napi na lawhsap ma na nasepte sungah nuam nasak, lungkim taka na sep na bawl bang on a hiam, na pumpi gim mahmah napi nasem banga zong na kingaihsut khak loh, ngaihsut haksa mahmah hi napi na lung a kham luat loh, lungkham dinga zong na tuat khak loh bang om a hiam, ci-in na lungkham ma, na haksat hun ma na tuah lungnopna pawlkhat ngaihsun kik inla phawk kik in. Tuate in na haksatna na lungkhamna mun panin hong huh thei ding hi. Na lawhsak sa khat a kipan kim ding na hih leh zong tuate hangin tha na nei kik zo ding hi.\n7. Bang hangin lungkham na hiam, bang hangin haksa a hiam cih pen nang le nang na kiphawk kik ding thupi hi. Hih na nasep pen nuam a sa ngiat lo na hiam, na sep cil a kipan na ut mel loh khat a hiam, na sep na kuan sim-in lawp ngai lo na hiam, cih na ngaihsut kik ding thupi hi. Thu khatpeuh hangin na lunggim ahih leh na lunggimna a hang bang a hiam, na lunggimna thu le nang bangci kisai na hiam cih zong na sittel ding thupi hi. Bangci cih ding cih na ngaihsutna hangin a lunggim na hiam, ahihkeh lunggimna ngaihsunsun a lungkim kik hi zaw na hiam?\n8. Leitungah a kip khat zong om lo hi. Na khempeuh a kikhel kawikawi ahi hi, cih na phawk ding kisam hi. Nopna a kip loh mah bangin dahna, lungkhamna le haksatna cihte zong kip lo ding hi. Nop hun a on mah bangin dah hun zong om ding hi. Ahi zongin a koi zaw sawt ki-uksak ding cih pen nang tungah kinga ding hi.\nMihingte khuavak tang sungah sawt kiom nuam ahih manin meivak kitangsak a, ihmut hun sung bek khuamial sungah kiom zaw deuh hi. Ni tum a khua a mial a kipan khuamial sungah na om nop kei leh meivak na neih kul ding hi. Tua meivak pen cimna tawh a kithuah pilna ahi hi. Pilna cih pen paunak laigelh pa in, “TOPA zahtakna in pilna kipatna hi,” na ci hi. Job Cinpi (Zomi Laisim Nuamte)\nPrevious: Lungtang kisai natna\nNext: Zomi Political Orchestra ~ Pau Khat Suan


url: =Galati 1 | Siantongluan\nMihingte hong sehna leh hong sawlna tawh sawltak na a sem hiloin, Jesuh Khrih leh sihna panin tua Jesuh a thosakkik Pasian hong sawlna tawh sawltak na a sem keimah Paul in Galati gama om pawlpi tuamtuamte tungah lai ka hong khak hi.\nKei tawh a omkhawm i Khristianpihte in zong note hong hopih uh hi.\nEite Pa Pasian leh Topa Jesuh Khrih in note khempeuh tungah dikna leh nopsakna thupha hong tungsak ta hen.\nA siahuai tuhun sung panin eite a hong suahtaksakna dingin eite Pa Pasian deihna tawh kizui-in i mawhna hangin tua Jesuh Khrih amahmah a hong kipiatawm ahi hi.\nPasian min thang tawntung ta hen! Amen.\nA hong hehpihna tawh Khrih hangin note a hong sam Pasian nusiakik pakin lungdamna thudang khat na sang malam na hih manun lamdang ka sa mahmah hi.\nA taktakin ci lehang lungdamna thu adang a om hilo a, mi pawlkhatte in note lungsim hong toknawi-in, Khrih hanga lungdamna thu hei-in thudang tawh laihnuam uh ahih manin, tua amau deih thu pen lungdamna thu a cihsak mawkmawk ka hi hi.\nNote tungah ka hong hilhsa uh lungdamna thu tawh a kilehngatin, kote-a kipan vantung mi dongin thudang a hong hilh a om leh tua a hong hilh mipa hell khuk sungah tung ta hen!\nKa hong gen ngeisa mah bangin ka hong gen kikin-ah: Note sansa lungdamna thu tawh a kilehngatin thudang a hong hilh mi peuhpeuh hell khuksung tung ta hen!\nHih bangin thu ka gen ciangin mite hong pahtak theihna ding a zong tawh kibang na hong sa uh hiam? Mite pahtak ding a ut ka hi kei a, Pasian hong pahtak ding a hanciam ka hi hi. Mihingte hong pahtak theihna dingin a gamta hi zenzen leng, Khrih nasem ka hi kei ding hi.\nSanggamte aw, keima hilh lungdamna thu pen mihingte tung panin a hong kipan ahihlohna thu na theihding uh ka deih hi.\nMi khatpeuh tung panin ka ngah hilo a, mi khatpeuh in hong hilh zong hilo hi. Jesuh Khrih in kei tungah a hong lahna hang bekin hih thu a thei ka hi hi.\nJew biakna sungah ka omlai hunin Pasian pawlpi tuamtuamte bawlsiat ding kin mahmahin, a beimangna ding uh ka hanciamna,\nleh ka khangualte lakah Jew biakna lamah a makai pen ka hihna thu, leh ka pu ka pate uh tang ngeinate a nakkin mahmah ka hihna-a kipanin ka pianzia ngeisate khempeuh na zaksa na theihsa uh ahi hi.\nAhi zongin Pasian in a hong hehpihna tawh ka suahma pekin kei hong teelin ama na a sem dingin hong sam khin hi. Keimah in ama Tapa hanga lungdamna thu, Gentail mite lakah ka hilhtheihna dingin kei tungah a Tapa hong kilatsak hun laitakin kuama kiangah thudongin ka pai kei a,\nkeima hun ma-in sawltak na a sem khinsa mite tawh a kimu dingin zong Jerusalem khua-ah ka pai tuan kei hi. Arabia gamah ka paizaw a, tua lai panin Damaskas khua-ah ka kileh hi.\nTuazawh kum thum khit ciangin Peter kiangah a hawh dingin Jerusalem khua-ah ka pai a, ama kiangah kha lang sung ka taam hi.\nTua hun laitakin Topa sanggam James simloh sawltak kuamah dang ka mu kei hi.\nHih ka thugente a man vive hi a, zuau gen hetlo ka hih lamtak Pasian in hong thei hi.\nTua lai panin Syria leh Silisia gamah ka pai hi.\nTua hun ciangdong Judea gama om Khrih pawlpi tuamtuamte in ka meelin hong thei nailo uh a,\n"Ei a hong bawlsia ngei mipa in a maimansak nop Khrih upna thu mah a hilhhilh hi," ci-in a kigenna thu a zak bek uh ahi hi.\nTua hi a, keima tunga thupiang hangin amaute in Pasian min a phat uh hi.


url: =Nuta Lai Kikhak – 1 ~ Hau Za Cin :: ZOMI DAILY\nposted on 12 June 2015 at 8:14 am Lomkholna: Article, Hauzacin, TuunlehZua\nNuta Lai Kikhak – 1\n“Ka tapa aw, hih laikhak ka gelh laitak koi ah om na hiam? Ka at laitak in Zu-Esi-Aye na tungta hiam? Hoihtak om in maw. Khualak khawngah vakvak ken maw. Bawngek khawng na sikkha dinga koh hong sawpsak theilo ding ka hi uh. Na pai zawh i bawngpi nihvei huk in khatvei zong gai nailo hi. Bangcih ding i hiam? Na omlai na pute bawngtal tawh i bah pen mah hi. Nong ciah ciang bawnglong ding zong hong pua in. Zanni in na pi in a ak hungna lamah i akno a gial pen ciangtawh satlum kha in innuai ah na phum ung. Nidang a na lawmte tawh na sial kineihna uh veihnamkhau te tua lam ah a om hiam? Tukum i khua ah guahzu khol kei. Khuavengte kiangah zong zu lo hi. Ni sa mahmah hi. Khatveivei guahzu zel bek hi. Na lup ciang na khe sil siangzel in.\nMi gam ei khua banglo ahi. Ko zong kong pai mengmeng na ding uh hong vaihawm mengmeng in. Hong it, na Nu. Na mang in nong muh leh hong hopih in maw, hong ngai mahmah ta ung. Na naute’n zong hong phawk mahmah hi. Na pa zong a vaumimgau nekna a ha kawm ah vaimim hawng taanglai hi. Tua lamah a holhna a om leh hong pua in. Gennop tampi tawh hunsak ning. Na lup ciang ihmu pahpah in. Lai at, na Nu. Na nau hong at hi, ken ka gennop teng ka gen hi. A maanlo a om leh a sim dan na siam mai in. Ka mit zong hat nawnlo a ka gen nop teng zong kizom theilo hi. Ka phawk masaksak kong gen hi. Nong ciah ciang na pute kiangah hawh sawm ni. Na gang zong a lu na thei zel a, a luvai thei zel hi. Na ni zong buai mahmah hi. I vokpi a suak kik ciang a pa khat na khawi nung. Nong ciah ciang i gawh ding in. Akpi lah no nei napi khuai pahpah hi. Khatvei huan sungah huan kho in ka om laitak mu in hong laksak sawm a, ka tu tawh ka den gawp leh khah kik bilbel hi. Tua hi kei leh i akpi kum khawi pen bang a khahsuak dektak ka hi.\nKa vaimimgau nek na uh ka gil uh puak mahmah in sodamin bungkhat nong khak pen mah na ne zel ung. Bung khat hong puak in, nong ciah ciang. Khatvei mah in na lawmpa khat galkap tum pen hong ciah in a zi hong ciahpih in, a khut khawng a khe khawng ngo kekkak hi. No lam ah zong tua bang a om hiam? Ahi zongin ei tawh kiho theilo hi. Ann zong ei nek te ne theilo ci uh hi. Amau ngo lua ei annte vom sa lua hi. Nang zong tua bang nong neih leh bel nong ciah uh ciang buai mahmah ding i hi. Na naute ading bakilh leh lingkhei zong ong mangngilh ken. Na pi ading bil holhna leh zabel sik tawh kibawlte hong pua in.\nNa pa ading cintanna a sante khat. Kei ading ungsii bung khat. Ka sam sau mahmah ta in, ka ungsii lah a bei ding hita. Nong puak theih leh a bung lian mah hong puakzaw in. A neute hileh na naute in hong zatpih in bei pahpah hi. Na vak ciang phanat mah bulh tangtang in aw. Mi gam khawngah khe guak tawh kivak ngeilo ahi. Ko zong na omna lam mu nuam mahmah ung. Mawtaw khawng, vanleng khawng a gen uh ka zak ciang ka sih ma in mu nuam hamtang ing. A khu zong namtui mahmah kici hilo hia. Piantanah paite in gen ve uh aw. Saupi hong gelh leng sim man kei kha niteh.\nNa nau zong a gelhna a khut khamlua ta, tua zah ci phot ning. Ka gen ding zong thei nawn keng. Kong gensa ungsii\nbung pen hong mangngilh het kei in. Ka mangngilh a om leh na behlapsak in. Kong khak kik ciang hong gen mai ning. I khuapihte khawng na muh leh na kikhawl unla, thu na mang in. Mi lak ah annek ciang khutsil ding sawl hamtang kul in om nawn ken. Tangval hita a nungakten zong hong ngai maithei hi. Ahi zongin na nasep nawngkaisak dingin lawm ngaih khawng hong nei het ken. Nungak helna ah githa gol te pua nawn ken, na lawmte a a neuzaw kawm mai in. Na pi zong a ihmut suakta hi inteh, lu susu, hunsak taktak ta ning ei, na mangpha o. Hih ka laikhak na sim khit ciang na lumpah in. Zan sawt hak nawn kei in. Lup baih ding, thawh baih ding cih siate in gen den uh hi. Mangpha. Lai at,\nFrom: Hong it mahmah, na Nu, zan nai 10:00 P.M. lup hun hita”\nNote: Khuaimei (meikhuat) zong a tui bei dek in ko zong na nau tawh lumsuk pah nung. Na pa lum zo. Na pi zong a lupna lam zuanta. Mangpha aw. Nang zong lumpah in. Ka thu hong mang in aw. Na sim khit ciang lumpah o. Na nu, from mother, yours very truelyi.\nPrevious: A 9 veina Zomi (ZAM) Kumcin Khawmpi leh kiteelna\nNext: Batsep Sem taktak , Thalawh Lawhcing


url: =Ooredoo SIM Card tawh kisai theih huai pawl khat :: ZOMI DAILY\nposted on 5 August 2014 at 12:05 am Lomkholna: Myanmar, News, Tech\n(2.8.2014) pan (15.8.2014) sung Ooredoo ciatciat kisam leh phone sapman minute 900 akhawngin hiding aa Ooredoo card ciatciat mah SMS zong 900 ciang amawkna in kipuak thei ding hi. Adang operator te sapna ah zong minute 90 amawkna le SMS zong 90 amawkna in kipuak thei hi. Internet ahileh 20 MB amawkna in kizang thei ding hi. Credit to : MMIT Zingsol Page\nPrevious: Thudot loh Advisor leh Makai pawlkhat\nNext: Zomi, Ciimnuai mi, Tedim mi ~ Rev. G.K Dal


url: =Vondeih Kep Ding – 24 (Pau Khan Kap) :: ZOMI DAILY\nposted on 11 December 2014 at 2:31 pm Lomkholna: Article, Paukhankap\nVondeih Kep Ding – 24\nLawm ngaih tawh kisai in na pa’n lawm na ngaih ding hong kham keng. Na ut peuhpeuh, hoih na sak peuhpeuh ngai in. Laipian te ahi-a, miliim bia te ahi zongin hong phal ing. Mivom, mikang ahi zongin hong kham keng. Ahi zongin ‘Zomi’ te kan in kong deih sak om kei. Na deih deih, na utut ngai thei hi teh, hong kham lo hi’ng. Ahi zongin Sang lai en lo, ki khop hun ah kikawm lo liangin numei tawh buai in, laikiat lawh liangin zawlthu tawh na buai ding peuhmah hong phal kilkel lo hi’ng. Kong gen zel mah bangin na pa zong nang ka bat zong hi lo-in ka tan ( 2 ) kah lai in ka khan pihte numei khat hoih sa-in a inngei khawng ah kapai ciangin kamai zum in kisuang in suangkhawng ka sui kha thei hi. Ahi zongin College ka man dong numei hangin kei leh kei kisia tawm sak lo-in numei hangin ka khitui luang sak lo hi ing.\nHih bang kong gen ciangin, ‘ka pa a ngaih te tawh kikhen kha ngei lo hi-in teh,’ hong ci kha ding hi teh. Ki khen ngei hi ing. College kum ( 1 ) na ka kah laitak in ka ngaih mahmah numei khat in tha khat thu in hong khen vat hi. Na salua kisa in ka sang bang tawp sawm hi’ng. Ahi\nzongin dam in ka ngaihsut kik ciangin hih numei khat leltak hangin ka sang tawp mawk leng kei kasuum ngel kei ding maw! Pasian hong gawm loh hi’n teh ci-in tha kala tawm hi. Na a sa lo bang, a phawk nawn lo bangin om ka kisin hi. Na asa lo hi keng, na a sa lo bang in om a kisin hing. A phawk lo hi keng, a phawk lo bangin om a kisin hing. Tawngno aw, haksa mahmah na pi’n zo zo veve hi’ng.\nHih bangin ka tuak khak thu te kong gen zel ciangin Tawngno in hoih tak ciamteh in galvan bangin na lungsim ah pua den le cin ut ing. Banghang hiam cih leh nu leh pa tampi tak te-in a tate’ uh hih bang thu kuppih dingin ngaihsun lo-in, a hun tung ciang thei lel in teh ci-in tua ci koih lel uh hi. A hun tun ciang theih kha mah uh teh! Ahi zongin zekai lua kha thei ding hi! Sanginn ah paukhankaphih thute kisin lo-in, kumpi in laisim bu sung ah zong koih lo uh hi. Sia, Siamah te’n zong hong hilh lo ding a, na dong zongin sanginn sung ah hong hilh lo kha ding uh hi. Leitung na khualzin na lampi ah na puk khak, na hawi khak loh na dingin na pa in hih laikhak te hong gelh zelzel hi ing!\nPrevious: Kumpi, innpi leh party makaite kimuhna nei\nNext: Pi Goih Khaw Niang (kum 66, Bawmkhai) in hongnusia


url: =Custom King Tut Tut Tutankhamun Tux Throw Pillow By Salmanaz - Artistshot\nArtistShot sku_212726_65 sku_212726_65\nking tut tut tutankhamun tux Throw Pillow\nking tut tut tutankhamun tux iPhone 6/6s Case\nking tut tut tutankhamun tux iPhone 6 Plus/6s Plus...\nking tut tut tutankhamun tux License Plate\nking tut tut tutankhamun tux iPhone 7 Case\nking tut tut tutankhamun tux iPhone 7 Plus Case\nking tut tut tutankhamun tux Drawstring Bags\nking tut tut tutankhamun tux iPad 3 and 4 Case\nking tut tut tutankhamun tux iPad Mini Case\nking tut tut tutankhamun tux Mousepad\nking tut tut tutankhamun tux Laptop sleeve\nking tut tut tutankhamun tux Weekender Totes\nking tut tut tutankhamun tux Pin-back button\nking tut tut tutankhamun tux Tote Bags\nking tut tut tutankhamun tux Adjustable Strap Tote...\nking tut tut tutankhamun tux Samsung Galaxy S8 Cas...\nking tut tut tutankhamun tux Samsung Galaxy S8 Plu...\nking tut tut tutankhamun tux Samsung Galaxy S7 Cas...\nking tut tut tutankhamun tux Samsung Galaxy S7 Edg...\nking tut tut tutankhamun tux Socks\nking tut tut tutankhamun tux Accessory Pouches\nking tut tut tutankhamun tux iPhone 8 Case\nking tut tut tutankhamun tux iPhone 8 Plus Case\nking tut tut tutankhamun tux Mug\nking tut tut tutankhamun tux iPhoneX Case\nking tut tut tutankhamun tux iPad Mini 4 Case\nThis king tut tut tutankhamun tux is available in a vast array of color options, and offers a simplistic but eye-catching design on the front. If you're a fan of king tut tut tutankhamun tux, then this design is definitely the one for you! You can find this design available on any style from a ladies fitted shirt to a men's crewneck sweatshirt.


url: =Tedim gam aa om Lennupa munhoih Falam te’n hongsut :: ZOMI DAILY\nposted on 21 July 2018 at 10:52 pm Lomkholna: News, Zomi\nTedim gam aa om Lennupa munhoih Falam te’n hongsut, Amau lawhna Buannel Falam gam sung ah om ci: Dr. Dong No\nCommunity Forest (CF) kici leitung mun tuamtuam ah ’taam-tupi lak’, singkung ponamun, forests-te, kepcing ding kipawlna ii ngiimna tawh kizui-in LenNupa zong limtakin aki kepcing ding thupi kisa hi.\nJuly 7, 2018 ni-in Falam Prospect Workshop ki khopna ah Falam mipi-in “ Falam gam sung aa om, Buannel pen Reserved Forest in bawl dingin limtak akiciapteh nading Kumpi tung ngetna nei ding uh hi” ci-in July 10, 2018 ni Chinland Herald thukizakna sung ah kigen hi. Tua sung ah “Forests lam alen, Minister Pu Mang Hen Dal-in zong: ‘Asawt lo-in, Falam gam sung aa om Buannel leh Zatual munte zong Reserved Forests in ka bawl ding uh hi’ ci-in gen hi” ci hi.\nFalam lamte’n Buannel acih uh pen, en LenNupa icih munhoih ahi hi. “LenNupa (Buannel) pen, Falam gam sung ah om” ci uh hi. Maan lo hi; LenNupa (Buannel) Falam gam sung ah om lo hi. Tedim gam sung ah om hi. A nuai aa thute-in LenNupa Tedim gam sung ah a omna thu kiptakin ong lak hi.\n1. Kapteel khua 1867 kumin kisat aa Ukpi Pu Thuam Thawng maang hi. Falam gam Tashon Ukpi, Pu Con Bik tung pan, sial 120 taangin, thau lawng 17, saiha kop khat, zam khat, dak bu khat, sial khat, zaangsial ahing khat leh Khuangleng hausapa tanu amat uh, Van Singii tawh Kapteel gam lei hi. Tua akilei Kapteel gam sung ah LenNupa omna, Ailam mual paisuak, Inbuk mual dong ahi hi. Hausa zum ah record om hi.\n2. Brigate Luife in 1910 kumin Kapteel gam khat vei bawlpha kik aa, “Pangding Mual, AiLam mual (LenNupa omna mual) huamin, pai sukin, Tuipi Lui dung zui-in Meitei gun sun suk hi” ci hi. Teltuivon Zingsol Vol.2, p 19\n3. APPOINTMENT ORDER OF CHIN HEADMEN UNDER PROVISION OF SECTION 5 of the CHIN HILLS REGULATIONS-1896, tawh Dy.Commissioner Lt. Colonel LE Burne-in, (Dated August 5, 1930) ni-in, Kapteel hausa Pu Thuam Thawng tupa Pu Thawng Khua Lian uk ding gam, jurisdiction, “ The ridge of Ailam mwell(Mual), to the source of Ailam Lui, (Lua Lui which is the water from LenNupa) then down Ailam Lui to its confluence with the Tuipi Lui to its confluence with the Manipur River.” ci-in siangtakin ciamteh hi. Hausa zum ah copy om.\n4. 1944 kumin Commissioner, Pu Thawng Cin Thang leh Mr NW Kelly makaihna tawh WW ll lai-in Sukte Independence Army (SIA) min tawh Japante a do lai un a ki busakna “Kapteel gam LenNupa” ci hi. Pu T K Mang, Buannel pan LenNupa. TZ Vol.2\n7. Pu Thuam Thawng tusawn, AG Senior Pastor Rev. Sian Za Mung,Kalay, etc, te-in LenNupa Tedim gam, Kapteel gam ah om cih maantak thei uh hi. TtZs pvi.\n8. Tedim AD zum khutnuai Land Record zum ah, Kumpi zat tawntung Tedim Myo-ne, gamlim sung ah zong LenNupa, Tedim gam, Kapteel ohsuh sung ah om ahihna ciantakin lak sinsen hi. Anuai ah gamlim en in.\na/ banghangin, Falam mipi leh Forests lam aa uliante-in Tedim gam sung aa om, LenNupa kimlai, ‘Falam gam sung aa om Buannel’ (LenNupa)ci uh hiam?\nLenNupa Falam gam sung ah om lo hi. Atung aa igen mah bangin, 1867 hun pekin Tashon Ukpi Pu Con Bik kiang panin mihing luang leh Zo vangil tampi tawh aki leisa leitang sung ah LenNupa kihel hi. Mangkang hun lai-in Deputy Commissioner, Independence khit ciangin Zomi Commissioner-te, Sitnite, LenNupa gam kihel Kapteel gam alei Ukpi pa tusawnte tunidong dot theih dingin om lai aa, Tedim AD zum, Land Record Dept. ah gamlim zong om dimdem napi, banghangin “Falam gam sung aa om Buannel (LenNupa)” kici ahi hiam? Tua gamgi cikmahin kikheek ngei lo hi. Tedim gam acre 12,000, ong kisut ahi hi.\nb/ banghangin, Tedim gam sung aa om LenNupa Reserved Forests aa registered ding thu Tedim gam a uk AD(Vuandok pa) kithei sak lopi-in bawlsim uh hiam? Falamte ong register sak ding kul lo hi. Zong ki registered khin kha ding hi. A hih kei leh Tedim AD zum panin ki register ding paizia thumaan lampi ahi hi.\nc/ LenNupa kiim nai tai 3-4 aa om, Kapteel, Suangzang leh Heilei, khuate-in Zomite ngeina om bangin logam, singham, taanggam, cihbangin tua kiim ah tampi nei-in anuntakpih uh leitang ahi hi. Banghangin tua khuate kitheisak lo-in Falam gam lam aate bek sam uh hiam?\nHih thu pen, Tedim gam leitang khap khat thu hi lo, laam khat thu zong hi lo-in LenNupa kiim acre 12,000 thu ahi hi. Tedim gam tua cia i veengte-in “Ko gam hi” ci uh hi.\ne/ LenNupa , Tedim gam aa om Reserved Forest in ki registered nai lo hiam? Aki registered khit ciangin Community Forests (CF) tawh ikizom thei ding hi.\nCommunity Forest pen America gam pan kipan hi aa leitung mun tampi ah nasem khinta uh hi. Norway kumpi-in nakpi-in panpihin dollar million tampi tawh huh hi. Tua sung ah kilut leh, huhna sum tampi kingah ding hi. Forest Rangers leh ahuhte khasum, azat ding uh mawtaw, cycle, asemte inn, zum inn, singno nursery bawlna, sing suanna cihbangin nasep tampi kingah ding baan ah, gamdang ah gamsung singkung kepzia sinna, cih bangin sum ong kipai ding tampi om hi. Hih noptuamnate, LenNupa omna Tedim gam ngah ding ahi hi. Banghangin tua hamphatnate la lo ding? – midangte-in ong tuh hi.\nTua baan ah asawt lo-in India-Myanmar Highway-pi, Rih-Kapteel-Tedim, tua pan Kawlpi ciang ong pai lai ding aa, LenNupa ah India gam Mizogam, Manipur gam pan ahi zongin, Kawlpi , Gunkhawm, Mandalay panin leh gamdang panin zong mi tampi -in ong en ding uh hi. Tedim gam ii tourist destination khat ong suak ding aa Tedim gam sung ah sum lut, revenue tampi kingah thei ding ahih manin ong kideih-gawh ahi hi.\nHih thute mukhol, gaihsunin gige-in, Tedim gam uk AD ahi zongin, MP-te ahi zongin, Zomi leh Tedim min pua kipawlna, ZYA Tedim, ZYA Kawlpi, TYA, Tedim, kipawlna atuamtuamte-in hanciamin i neihsa leitang tua cia (acre 12,000) mi khutsung atun loh nading leh, i gam sung ah midangte-in thu ong neih zawsop loh nading ahi zongin, i ngah ding hamphatnate i khahsuah loh nadingin ahun lap-in nong hanciam nading un muanna tawh ong kingak hi. Tedimte mit ki tuun, bil kihum sakin nakpheh khau tawh deih napeuh ah akikai kawikawi mite ihi nuam hiam?\nLenNupa min i ngahna tangthu : Ukpi Pu Thuam Thawng 1867 kum pan Kapteel ah amaan ciangin, thahat galhang Pu Kai Tuah a galkap mang, Army General dingin koih hi. Ni khat Kapteel gam sungteng en kawikawi dingin Pu Kai Tuah anungzuite tawh apai leh mual dawn aa om mualkuam nopci khat mu hi. Tua mualkuam alaizang ah buannel khuk ciangciang thuk hi. Hih munhoih ah khua sat ding ngaihsunin, amin, Buannel phuak hi.\nKum thum simin khatvei ta va en kik uh aa, pasal thahoih mahmah khatin a laizang luitui kawi ngiu-ngeau aa luang sialsial gei ah sunsiah ne-in a om mu uh in pum mat uh hi. Pu Kai Tuahin,“ Ka khua uh ong do nuamin ka gam sung ong ensim hiteh. Ong that kei ningin sila-in ong khawi ning” ci hi. Tua pa-in, “Pute aw, ong man kei tapeuh uh. Kei Falam gam Bochungmi ka hi aa, ong do ding aa ong pai ka hi kei hi. Hih lai ah Dawi mangnu, Chawng Tin Leri Lalnu kiang gamsa ngen ding aa ong pai ka hihi” ci hi. Pu Kai Tuahin hehpihin ,” Tua ahih leh na sialtei ong pia-in” ci hi. Tua pa thuumthuumin atopna ah a temtawng apia hi.\nPu Kai Tuahin, “I kimat, i kithah hangin noptuamna om lo ahih ciangin, kilawmta ni; ikilawmtakna ciapteh nadingin hih lai mun i lawhna min kikhek ni” ci hi. Falam leh Lushei lamte lawhna, Len Nupa en la-in, ei lawhna Buannel amau kipia hi. Tua ni aa kipanin tuni ciang dong en hih munnuam, Len Nupa, ici aa, amau Buannel ci uh hi. Len Nupa cih ciangin, ‘Mual Nupa’ cihna ahi hi. Tu ni dongin Falamte-in akhiatna thei lo napi uh, Buannel ci uh hi. Mizo gam ah Zolai sang ah hih Buannel thu kisin sak aa, Falam gam ah magazine khat, ‘Buannel Mino’ ci-in (Buannel Khangno) kumsimin laibu thoh uh hi.\nTua ahih ciangin, Hih LenNupa pen Tedim gam sung aa om, i pu, i pate-in mihing pum leh vangil manpha teng tawh akileisa leitang tung aa om munnuam minthang ahi hi. LenNupa pen anei Tedimte lawhna min hi aa, a official min taktak ahi hi.\n‘Buannel’ min tawh Falam gam ah om” ci-in Registered Forests sung ah koih ding siau hlua ki kankuat ding hi.\nPrevious: Tedim Innmun/ Leitang\nNext: Singapore, Hougang vengsung aom HDB Flat khat meikang, mi 3 meikhu thuaklah


url: =Timon Coloring Pages Lovely Simba Timon and Pumbaa Running Coloring Page Disney Coloring Pages - Free Coloring Pages Timon Coloring Pages Lovely Simba Timon and Pumbaa Running Coloring Page Disney Coloring Pages at Home Interior Designing\nHome»Coloring»16 New Pictures Of Timon Coloring Pages»Timon Coloring Pages Lovely Simba Timon and Pumbaa Running Coloring Page Disney Coloring Pages\nTimon Coloring Pages Lovely Simba Timon and Pumbaa Running Coloring Page Disney Coloring Pages\nTimon Coloring Pages Lovely Simba Timon and Pumbaa Running Coloring Page Disney Coloring Pages, picture size 475x751 posted by Craig Brooks at August 20, 2017\nBeautiful Collection Of Timon Coloring Pages Image Source by loongservers.info – Through the thousand images on the web with regards to timon coloring pages\n, selects the top series with best image resolution just for you all, and now this pictures is usually considered one of images collections in your ideal images gallery concerning Beautiful Collection Of Timon Coloring Pages. Lets hope you can think it’s great.\nThis particular graphic (Timon Coloring Pages Lovely Simba Timon and Pumbaa Running Coloring Page Disney Coloring Pages) preceding is branded using: lion king timon coloring pages,timon and pumbaa coloring,timon and pumbaa coloring book,timon and pumbaa coloring page,timon and pumbaa coloring sheets,timon coloring,timon coloring pages,timon colouring pages,timon lion king coloring page,timon lion king coloring pages,\npublished by means of Craig Brooks on 2017-08-20 02:49:54. To determine all photos throughout Beautiful Collection Of Timon Coloring Pages pictures gallery you should abide by that link.\nThe Awesome and also Interesting timon coloring pages\ntimon coloring pages Help Timon coloring page, The Lion King coloring pages Beautiful Timon, disney coloring pages lion king Free Crafting Pinterest, Disney coloring page, 7 Best Happy New Year Coloring Pages Pinterest for Coloring Page, The Lion King coloring pages Rafiki and Timon, 103 Best the Lion King Pinterest for Simba Coloring Pages, , ,\nGallery Of Timon Coloring Pages Lovely Simba Timon and Pumbaa Running Coloring Page Disney Coloring Pages


url: =Global Buanli Family: Tulaai Leitung Thuthang tuamtuam updates October 1, 2013\nTulaai Leitung Thuthang tuamtuam updates October 1, 2013\n· Kawlgam sung Rakhaing state Pauhthaw khauneu leh Tapyaichai khuaneu ah 9/30/13 zanlam in Rakhaing minam te leh Kala Muslim te buai leuleu uh a mi 3 si in mitenna inn 70 vaal kaangtum hi. Rakhaing state sung ah Kawlgam President U Thein Sein azinlaaitak tawh kituak ahihman in langnih makaaite tawh kimukhawm uh a lemtuah hi. 10/01/13 ni in Kawlgam President Uthein Sein Tapyaichai khua ah hawh in hamsatna thuakte va en hi.\n· 8888 makaai Ko Min Ko Naing Czech gam a kibawl mihingzaleenna tawh kisai minphatna piakna pawipi ah kahding in 10/01/13 ni in Czech gam tungkhinta hi. Hih minphatna piaknapawi ah tukum ading in Brazil gammi Ales Byalyatski kiteelkhia a Europe sum 60,000 leh pahtawina laai kipiading hi.\n· Thailand gam sung Province 77 lak ah 32 ah September khakim pan tui nasiatak in khang ahihman in mi 23 si in mihing 3,000,000 in tuikhang gimna thuak uhhi. Vietnam gam ah Wutip kici huihpi in 10/01/13 ni in nawkgawp a mi 3 si in Inn 1,000,000 kisia hi. China gam ah 9/29/13 ni in hih huihpi hang in tembaw 3 mangthang in mi 74 mangtang hi. Asia gamveeng teng abangtuak hiam cihnop huai keei ei\n· Japan-US kizop na akho semsem nading leh Asia pacific sumzon sumzuak kizopna khangtohnading ngimnatawh US Secretary of State Mr John Kerry 10/01/13 ni in USA gampan kuankhia a 10/02/13 ni in Japan gam ikhuapi Tokyo tungta hi.\n· USA gam I sum zat zeekzah zeekziading tawh kisai thukikupna October ni 1 ni anunungpeen khensatding geelna om hinapi in Parliament dawltung nung leh dawl nuainung te in thukimna ngahzolo uh ahihman in kumpi nasep pawlkhat Federal kumpi in khakcip ahihman in kumpi naseem mi 800,000 ansepding uh omlo in inn ciahkik ziahziah uhhi. President Obama in bel Republican party te thutheih hiven seita vuau cihsan hi. Hih bang thupiang peen US gamsung ah tuma kum 17 pan tun aomkikpan hi a ei nautaang pawltawh bel kitamsai khollo hi. Hih khasum ngahlo a kiciahsak kik kumpi naseemte Hyundai mawtawh company ten nitha piaksak nung ci nong uhhi.\n· Venezuela gam a om US palaai zumnasem thumte Venezuela kumpite in puanlom zial a ciahding in 10/01/13 ni in sawl uh ahihman in USA gamsung a om Venezuela palaai mi 3 zong US ten nai 40 sung in puanlomzial in nakiheem un ci in thupia ci in State department te in 10/01/13 ni in taangkokhia uhhi.\n· S Korea te in Gaalkaap te ni aneihzawh uh a 65 vei phawkna 10/01/13 ni in nasiatak in bawl uh a Gaalvan hoih nono, atuamtuamte laakkhia in gaalkaaptha, gaalvaan lahna nasiatak in bawl uhhi. Hih pawipi ah S Korea President Park Geun-hye in thukonghonna nei a US Defend Secretary Chuck Hagel leh General Martin Dempsey te zong pai gaga uhhi.\n· Bangladesh I MP lah ahi Bangladesh National Party (BNP) makaai Salahuddin Quader Chowdhury , Bangladesh independence war, 1971 kum a amawhna hang in 10/01/13 ni in thahlupding in thukikhen hi.


url: =We Love Moses!: What do I believe?\nPosted by The Winters at 1:57 PM


url: =Kum 67 Cinna Zomi Nam Ni (Feedback on Feedbacks) :: ZOMI DAILY\nposted on 28 February 2015 at 7:09 am Lomkholna: News, Zokhai, Zomi, Zomi Nam Ni\n“Zomi” akicici “Tuuno Gun asilh Ngiate,” 1948 pan-a akisimto kum 67 cinna February 20-in munciteng-ah cialpi akhaam omtek-a, Capital of Chin State, Myanmar-a akibawl Feb 20 ni-pen “Zomi Nam Ni” aci teeiteeite’ idea or concept-pen khangthakte mengcip theiding ahihziak-in hong khutthak zeel-ing. Tuabang ngaihsutna-tawh thugen/laigelh te-pen “Zomi” akici pheenpheente ahih baan-ah I-muan I-suan tengmah ahihziak-in anuai-abang lungdeih thusunna kongnei-hi:\nHakha Khuapi-ah Chin A Myo Tha Neh akibawl kimlaai “Zomi Nam Ni kibawl” ci-a angtang liang-a apulaak nilohte-in:\n“Zomi cihteh Chin acihna-hi” aci ahih uhleh banghang-in Zomi akici ko abangmahtheilote’ lak khawngbek-ah Zomi ci-kaka pongmawklel kei unla,\na-Laimi, Cho, Ashu, Khumi, Matu, Mara,….. te’ kiang-ah “ei Zomi hihang, seem khawmding hihang, kozong hong mapang sak-un, hong deih-un” ci-in va-kitah, va-kipia beek unla, minam noptuamna honglawh beek le-uhcin naakpi-a akilawm ahihi.\nLaimite-in February 20 ni-in Minam Ni abawl-pen “Zomi Nam Ni-tawh ani akibangbek hi-a, amau’ bawlpen Laimi Phunpi Ni hi-in, Zomite’n abawlleh Laimi Phunpi Ni hi ngeingei lo-hi” cih uplehsaanna-tawh akikeelkii ahihleh banghang-in Chin minpua mapannate-ah luut nuam tuanlo nahi-uhhiam? (adawknuam khatlehnih bel kihel saam ve-uhcin maw).\nZomi cihteh Chin huamkim cici napi-in a-Chin minpua mapangte’ lak-ahlah uutlo or kitah nuamlo or tazolo or pelhbawlbawl., hihbang mihing peuhmah-pen Pasian-in nana zadahkei tapeuhleh Ta-Key-Tha kiim-a kawl-ui cithakvei kihhuai mahmahte’ sang-in amanphatzawkna omding-in ka-seh kei-hi.\nKei’ khangual mipih sapih ataangpi-in “Zomi hihang, Zomi-pen Laimi hilo-hi” cihthu apomkip kimciat ahihi. Mipil neihsun, lubawk neihsunte ngalulok bang-a lubek abawl leltak ciang-in hong-om kei-un. Khangthak mipoi nihlehthum-in note’ thugen/laigelhte malmat-in neivial ding-a, nawngkaai mahmah dinghi.\nAkician Clarification kisam-hi: Chin leh Zomi akibang ahihleh I-ki ngetnget khitsa mahbang-in Chin te’ lak-ah ma hongpang pah unla, alulam (Pasian-in “note alulam-in hong bawl-ning” ci ahihteh) hongpang pah un. Tua ahihvetkeileh Zomi-in ama’ maailam nawtnawt tasaam ahihteh Chin-tawh mehphei niloh keizaw le-uhcin na’ tu na’ tate-uh minam sung-ah maaimawl lozaw dinghi.\n2012 kum nungsang GZA upate nangawn phiil-in Zomi huamna kician ka-phuul ngeekngeek-a, Dr. Do Kham (paisa)’ kam mahmah pan-in “kampheen kisam loteng” cih ka-ngah khia-hi. 2013 kum akim lam-in ZCD upate’ concept naakpi-in kalhkhiatna ka-bawl khin-a, “Zomi-pen kampheen kisam loteng” cih ka-ngah khia-hi.\nTu-inzong ulian mipil neihsunte honbaak khat-in Zomi-pen Chin-hi cihtawh thugen lasak hongneih zeel-pen Zomist Movement’ ading-in salamkhaak (obstacle) lianpen khat ahihi.\nAthu-a kampi-tawh Chin huam luakluak ponglel, Tedim leh Tonzang kuam pan-a akhangkhia mite’ lak bek khawng-ah Ngalkhuahaang bang-a ciak lualua cihkhawng naak zumhuai lua-hi. Pasalvaai hetlo-in ui-haangvaai mahmah kasa lel-hi.\nPu Nang Lian Thang banghoh thupi kasa bilbel-hi Zomi ahihna-zong taangkoko lo-in, Chin leh Zomi akibang cihzong keibang-in za ngeilo hi’ng. Ama’ mapanna-ah panglel, Chin = Zomi cihkhawng mehmeh selo (ama’ ngiimna thusim ei’n theilo); tuabang vet-in hong mapang vevua Chin ahuam thapaaite, pasal niikteeng, eh, pasal _ _ _ _-khai na-hih uhleh!\nZogam-ah suah sese kuullo-in, Zopau apau mi (Zopau: Dim awsuah, Saáizaang awsuah, Teizaang awsuah, Siyang awsuah, Zohaam or Zo awsuah, Losau, Khuano, Hualngo, Paite, Simte, Vaaiphei, Gangte, Ngawn, Kuki, Thado,..………..)\nZomi nulehpa pan-a apiang mi\nApa’ sanggam numeite “Nii” ci-a asam mi\nAnii’ pasal “Gang” ci-a asam mi\nAnu’ sanggam pasalte “Pu” ci-a asam mi\nAnu’ sanggam numeite “Nu-“tawh zom-a asam mi\nAzii’ nulehpate mi’ kiang-ah agenteh “Sunghnu, Sunghpa” aci mi\nApasal’ nulehpate mi’ kiang-ah agenteh “Teeknu, Teekpa” aci mi\nAtapa’ zii mi’ kiang-ah agenteh “Monu” aci mi\nAtanu’ pasal mi’ kiang-ah agenteh “Maakpa” aci mi\nApianna numei “Nu” ci-in apianna pasal “Pa” ci-a asam mi\nAnulehpate’ nulehpate “Pii leh Pu” ci-a asam mi\nUzawte “U (Kawlte’ “Oo” -pen hilo)” ci-in uzaw meelthei-a asam mi\nAtung-a mi khat-tawh kiteeng-a, atung-a mi’ ngeina leh zialehtongte hoihsa-a aciing tosuak mi\nHihteng zahvaal Zomi-in ahuam theihding omlo-a, huam nuammah lehzong a-uutding omlo dinghi. Zogam Topenna akingah takciang-in Zogam leitang tung-ah ateeng khempeuhte’ Citizenship -pen “Zomi” hiding-hi. Citizenship-pen Origin hilo-hi. Kei-pen Australian or Australian Citizen kahih hang-in ka’ origin-pen legal tak-in 2011 Census-ah “Zomi” ci-in akip ahihi. Zomi Pasian’ Thupha! Zokhai\nPrevious: Malaysia ah Zomi Nam Ni siim phei – 3 ~ Hau Za Cin\nNext: I kha koi-ah ciah ding?


url: =South Asia ah Pope hong zin, India in a hawh ding cial lo :: ZOMI DAILY\nSouth Asia ah Pope hong zin, India in a hawh ding cial lo\nposted on 27 November 2017 at 8:37 pm UTC+9:30 Lomkholna: Myanmar, News, Thangkhanlian\nNov. 27, 2017: Catholic pawlpi sunga biakna makai lianpen Pope Francis South Asia – Myanmar leh Bangladesh ah ni guk sung taam dingin zan in hong zinkhia ta a, Myanmar gam sik masa hi. Myanmar leh Bangladesh gam-ah Pope a taam sungin Rohingya galtaite thu nak gen mahmah ding hi kici hi.\nIndia gam-a Catholic ten Pope in India gam zong hong sikna dingin kumpi tungah ngetna a kineih hangin India government in Pope muak ding lunglutna bangmah hong lakkhia lo hi ci-in Catholic Bishops Conference of India (CBCI) senior ulian khat in ci hi.\nThe Hindu newste kiangah CBCI ulian pa’n a genna ah, “Pope hanciamna hangin Vatican hong kigolh manin Yemen gam-a thau tawi ten a mat uh Father Tom Uzhunnalil kikhahkhia thei ahih manin Myanmar leh Bangladesh ah a zin kawmin India in zong Pope a na zindo ding kilawm hi. India government in Pope a zindona ding ulian (highest level) ten Pope a cial ding uh ngetna kinei napi amau tung panin a hoihlam dawnna bangmah kingah lo hi. Catholic ten Pope in India gam zong hong sik ding kilunggulh mahmah hi,” ci hi.\nPope Francis in Myanmar ah a taam sungin Rohingya refugees buaina vai Nobel pahtawina ngah leh Myanmar State Counsellor Aung San Suu Kyi a kimuhpih ciangin genkhawmna nei ding uh hi. “Myanmar leh Bangladesh zin dingin ka kitawi lai takin mi khempeuh tungah kilawmtatna leh nosiatna ka khak hi. Kong muh ding kal ka ngaklah mahmah hi,” ci-in nung kal bei kuan (weekend) in Pope in social media message ah khahkhia hi.\nIndia gam-a Catholic Church ten Pope hawhna ding vai kumpi in geelna a neih ding statement a pulakkhiat pen Indian External Affairs Ministry in Pope hong zin theihna dingin a vaihawmna thuneihna man len ten “proper mechanism” thukhensatna a bawl uh kul hi a cih khit nung hi. “India leh Khristian biakna kizopna pen kum 2,000 cing dek ta a, India gam ah Khristian upna in gam hausa sakin khangto sak mahmah hi. India leh Holy See (Pope) kizopna pen hoih mahmah a, a beisa kumte a kipanin khauh semsem hi,” ci-in External Ministry spokesperson Raveesh Kumar in November 23 in a cih hangin CBCI ulian pa’ thugenna dawng lo hi.\nPope a khualzin sungin India panin Archbishop of Mumbai Cardinal Oswald Gracias, Cardinal Mar George Alencherry, Cardinal Placidus Toppo leh Diocese of Tripura Bishop Lumen Monteiro tleh West Benggal state panin siampi pawlkhat ten zong Pope kimuhpih ding uh hi. Senior Catholic sources in India government in Pope zindo ding gupna hong piak loh hangin kilungkia loin Pope hong hawh theihna dingin cialna back-channel talks tawh neih ding kihanciam veve lai a, government huhna tawh 2018 kum kim pawlin India in Pope Francis kimuak sawm hi ci-in Bishop Theodore Mascarenhas in ci hi.\n#Behlapna: Hih bangin biakna makai lian khatin Myanmar leh Bangladesh gam hong sik pen kumpi ulian lubawk pente hong sik khak sangin thu um mite adingin nakpi takin angtanhuai zaw pek lai hi. Oct. 31, 1517 in Catholic biakna sungah Lai Siangtho palsat hi ci-in Martin Luther in a muhte “95 Theses” kici Germany gam-a Saxony a om Wittenburg Castle Church baang ah siktukilh in kilh in, a 95 Theses va suang hi. Catholic panin lengkhiat ding, kiphinna neih ding leh pawlpi thak phuankhiatna ding geelna tawh Luther in 95 Thesis a va suang hi lo, a thu sungkhiat thu nam 95te kinialna (debate) neih dingin bekin a suang ahi hi.\nLuther’ 95 Theses pen Solas nga bulphuh hi. Solas ngate hih bang hi: 1. Sola Scriptura: Pope, bishops leh siampite thuneihna hilo in LST in thuneihna sangpen nei hi (Scripture alone). 2. Sola Fide: Jesuh upna bek bulphuh in hotkhiatna/gupna kingah thei hi (faith alone). 3. Sola Gratia: Pasian’ hong itna leh hehpihna bek tawh gupkhiat leh hotkhiatna kingah zo bek hi (grace alone) 4. Solus Christus: Jesuh bek i Topa, Gumpa leh Kumpipa hi (Christ alone) 5. Sola Dei: Pasian’ minthanna ding bek-a kinungta hi (to the glory of Lord alone) cih teng bulphuh hi napi Catholic biakna makai ten Luther telkhia in pawl sung panin tuamkoih/kizopna khaktan (excommunicated) uh a, hawlkhia uh hi. Hih thu hangin biakna kibawlphatna (reformation) nasia takin hong piang a, tua panin Protestant hong piangkhia hi zaw hi. Catholic panin Protestant hong pian’khiat ciangin biakna nihte kikal ah kum za tampi kitelkhialhna leh reformation betdaihna (Counter-Reformation) ding hanciamna hangin sisan naisan kisuahna leh biakna gal lianpi hong piang a, mi tul za tampi in sihna tuak lawh uh hi.\nAhih hangin Catholic biakna sungah reformation piangkhiatna leh Luther, John Calvin leh Henry VIII in pope thuneihna (papal authority) man lote a to ngamna uh awlmawhna leh kibawlphatna nakpi Council of Trent (1545 – 1563) kikal in thukikupkhawmna a neihna hangun Catholic pawlpi in Reformation thu bullette a tamzaw pom thei in, Catholic leh Protestant kikal ah kideidanna hong bei hiaihiai a, Catholic pawlpi in Protestant biakna zuite thu upna panin pialte. thu um lote (infidel) ci-a a muhna uh hong kilaih in kilem kikna (reconciliation) hong piang thei kik hi.\nKhristian thu upna pawl nih a kikhen kum 500 cin’na tu kum Oct. 31 in Sweden a pawi thupi takin kibawl a, a pawi honna nangawn Pope Francis in a neih banah hih pawi ah Catholic pawlpi makaite angtang mahmah uh a, tampi tak kihel in nuam takin kilem kikna kipsakna ding hanciam pha uh hi. Hih bangin Catholic leh Protestant makaite kilem kik in, unau bangin kinosiat in, kinam in a kikawi kik khit ban uh-ah Catholic pawlpi in Reformation bulphuh a tamzaw pom khinzo napi Reformation hong piankhiatna bul leh bal thei lo leh a hoih lo lam bek khauhpaihpih biakna mitdeldel sialkhau let pawl (religious extremist) teng leh biakna hahkat lo teng peuhin doctrine bekbek buaipih in, pawl dangte tawh kinialna ding leh kilangbawlna ding bek leitang zon in a hun uh a mawk beisak ngam tam mahmah lai hi.\nPawlpi doctrine bek buaipih in, pawl dangte tawh kilem thei lote pen Khrih tawh kipawl nai lote leh Khrih langpang ngam lai teng hi a, Sawltak Paul in Efesa 2: 13-14 ah, “Ahi zongin a gamlapi-ah a om ngei hi napi-in tu-in Khrih Jesuh tawh na kipawlna hangun ama sihna in Pasian kiang hong tun’pih hi. Khrih mahmah in Gentail mite leh Judah mite pawl khatin hong bawl ahih manin eite tungah nopsakna hong piapa ahi hi. Hih minam nihte khenin gal a piangsak dalna pen Khrih in ama pumpi tawh a sat kham hi,” cih thu a tel zo lo nai lo mittaw banga lampai lai teng bek ahi hi. Biakna doctrine bek bul letin mitdel a bang a muh theih a pianpih mihingte it lopi in muh theih loh Pasian it ing a ci ngamte pen leitungah mi kamsia pen leh amau leh amau kikhemkhem teng leh buai ding buai lo buai loh ding teng buaipih teng hi bek hi.\nSource: The Hindu; Wikipedia; History.com; National Public Radio; Crux\n@Thang Khan Lian #ZUNs\nPrevious: Khangnote ading amanpha mahmah U Thant kammal 5 te\nNext: Video: Circus lahna ah Sahang ki taisuah in naupang 2 petkha\nTuhun Zo Thaunei te sang’ Pawlpi upa te’n sa manbaihzaw\nSingapore inndawl 3 na panin Truck mawtaw khat lengkhiasuak dektak ~ ZD\nAustralia ah asidek numei khat alunggulh aombangin tuipinawl ah ki paipih\nKapkap nawnlo in nuizaw ta ning ~ Dong Mung\nNungzui Suahna #3 ~ Dr. Ngul Khan Pau


url: =Afghanistan gamvai pan sinding ~ Bob Tuangpi :: ZOMI DAILY\nposted on 18 August 2021 at 8:36 am Lomkholna: BobTuangpi, News, World\nKi-ukna khat siksan gamkhat kumpi akip nading gamdang gamlian tuamtuamte ( Gtna : USA, EU) huhna, pattahsa bek tawh kipzo paisuak hetlo hi, cih kilang hi.\nGamkhat kumpi in atawntung apualam gamdang mite huhna, puahna, zuunna leh sumtha muanna bek tawh kumsawt ahinloh mah bangin, gamdang sumlom tawdap leitung kipawlna tuamtuamte’ hauhna sumtha ( Gtna : UN, USAID, INGOs, NGOs, WB) bek kimuanpih-in athupi tatak agamsung teeng mipi taangpi taangta mihing tha leh sumthalo, gamdang apualam tha bek tawh atawntung gamkhat uk kumpi khat sawt kimang hetlo ahihna tutung Afghanistan gamvai buaina tungtawn pilna tampi kisin thei hi.\nUSA makaihna tawh 2001 kumpi gamdang gamliante in tuma kum-20 lai Afghanistan gam ah galvai tawh lut uh a, tuni ciang dong kum-20 bang hun asawt teh gamsung ah athahat US leh apawlte in abeisak sawm Taliban singnuai mite in gambup ukna teng buluah kikzo mawk uhhi.\nBang hang US leh apawlte in apanpih atawsawn Afghanistan kumpi leh galkapte in lel mawk hiam cih ih ngaihsut tak ciang’n abeisa nungdiak ciang kumpi asemte in gamsung aniampen pan asang pen mipi adawldawlte’ lungsim leh nisim nuntakna dong ah itna leh deihsakna, mipi nisim nuntak khuasakzia laptoh nading leh mipi itna tatak ngah ding cih sangin, amau anung vuah sumtha leh mihing tha tawh apanpih gamdang gamliante’lungkim sak nading, maipha ngah nading ciang leh ukna kip nading ciang bek tawh thu na vaihawm uh himawk hi.\nTua ban ah Afghanistan gamsung om, mun leh mual kibanglo gamsung ah thunei mipi nei gamsung singnuai galmang vaisai thuneite ( War lords/Oligarch) tawh kilemna, kitelsiamna bawl sawmlo/bawlzolo ban ah gambup ah ukna kizelhna ( Rule of law) pungkhiasak zolo uh ahihna hang ahihi.\nTaliban makaite in tua bang kumpi thanemna teng zatsiam-in amunmun ah om gamsung thunei makai teng leh mun leh mual teng zolzo, luahzo uh ahih manin tu-in US leh nitumnate’ khalimnuai ah akhangkhia kum-20 apha Afghanistan kumpi gamsung tawdap Taliban singnuai mite in hemkhiazo giap-in kumpi innpi leh gambup ukna buluah ta uhhi.\nGamkhat in Democracy lampi tung tawn-in lampi diktak ah ataisuak theih nading pen hamsa mahmah hi. Leitung galpi nihna ven zawh nitumna gamliante makaih tawtawnna mah tawh East Europe gamte, Latin America gamte, Africa gamsung gam tampite leh Asia gamsung gam tampi tak mihing khat thuneihna ( Dictatorship) pan mipi deihna tawh gam ki-ukna ( Democracy) ah kalsuan ding hong kipan napi’n gam atamzaw phial mah nungtolhkik-in akhawkzaw/siazaw ki-ukna ah atungkik tampi mah om hi.\nTuate zongh ih etkik ciangin, gamsung makai mimal khat, party khat leh mi atawmzaw honkhat in thuneihna angah nang anung pan dinmun kibanglo leitung gamliante’ ( Global powers) khutma tampi kimu thei veve hi.\nTua hi a, gamsung dinmun kibanglo gamsung makaite in mailam gam leh mipite’ ading akhual mahmah kei ngel vua hibang dan leitung tangthu ah piangpiang khin-in hong piangto kikkik lai ding hi.\nAfghanistan bang dan lian ahihloh hang Democracy leh Federal gam ukna tawh kalsuanthak ding geelna abeisa kum-10 sung Kawlgam ah zongh kihanciam ngei-in tutak ahih leh koilam kalsuan ding cihtheihna omlo, lamka bom ah akidinkhawl cip laitak ahihi.\nGamkhat gamvai lampi man leh khawllo maban anawksuak theihna ding ( Democratization process) ah gamsung minamkee tuamtuam makaite leh gamsung amunmun ah om mipi anei leh kipawlna lianpipite ah vaisainanei ( Key Institutions) cihte kihosiamna, kizahtak tuakna leh sepkhopna a om keh hibang dan gamvai dongtuah buaina ( Political deadlock) gamthu ah omthei tawntung ahihi.\nHih bang Afghanistan gambuaina leh Kawlgam sung buainate ih etkak tak ciangin gamvai ah apiangtheilo thu, omlo hi cih mitmuh theih thu ahihna kilang hi. Ahizongin hih gamnih tegel ahih leh cina damkaang lingliang anne ding a kithawi liamliam khat gimkik-in akin dinmun ( Emergency room) atungkik tawh kibang hi.\nAfghanistan kum-20 sung lamkik nading US dollar a Trillion sim bang bei a, Kawlgam zongh Democracy lampi tung ataikik nading gamdang gamliante’ panpih tawsawnna ( WB,JICA, UN, ADB, EU) sumtha, mihing tha tampitak beilawh kisuplawh khin hinapi’n mipi nau taang gammi taangpi taangta te’ nisim nuntak khuasakna leh suahtakna ( Social life/freedom) ahih leh tuma abeisa dinmun ah sunkhat zankhat thu mitphiatkal kileh tunkik ziau hi.\nBangbang ahizong gamkhat akhangtosak ding gam makai gina leh makaih siamna tatak ih cih bel sum leh paii tawh, ” hawh vou ci a pum leitheih kipiaktheih mawk ahih lohna”, tutung Afghanistan leh Kawl gamthu te in hong phawksak kik pha mahmah uhhi.\nMore: Innteek Hihna ~ Bob Tuangpi\nTua ahih manin, Afghanistan gam leh mipi mailam ding amau leh amau in zingvai hawm uh henla, Kawlgam sung mailam zingvai ding gamsung om minam tuamtuam makaite le gammite in zingvai ahawm mah bangin, gamsung om minamkee tuamtuamte’ minam leh gamthu zingvai amaute in vaihawmna kician a om masiah kilemna/daihna, bitna, avuicing khantohna leh suahtakna tatak omngeilo ding hi, cih kilangh mahmah hi. Bob Tuangpi (017082021)\nPrevious: Mainawt ni ~ Dong Mung\nNext: Abraham biakna ~ Evan. Suangh Dal


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Landlord and tenant--New York (State) ✖Remove constraint Subject: Landlord and tenant--New York (State) Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Level Collection ✖Remove constraint Level: Collection Names Rent Stabilization Association of New York City ✖Remove constraint Names: Rent Stabilization Association of New York City Collecting Area New York State Modern Political Archive ✖Remove constraint Collecting Area: New York State Modern Political Archive